text:
Góði Pál
Tað sum fyri fáum árum síðani var óhugsandi – at ein føroyingur ikki bert kom í finaluna í altjóða kapping, men eisini tók heiðursmerki, hevur tú gjørt til eitt afturvendandi fyribrigdi, har fólk savnast í føroysku heimunum at síggja teg svimja.
Um vit spola 6 ár aftur, sóu vit teg vinna trý gullheiðursmerki í evropeisku meistarakappingini fyri juniorar í Beograd. Vit vóru bergtikin av hesum bragdinum, og vit vóru samstundis meiri enn nøgd við hetta avrik títt.
Tú hevur tó alla tíðina havt dreymin um at røkka enn longur. Hetta hevur ført teg til olympiskar leikir, heimsmeistarakappingar og World Cup.
Seinasta avrikið hjá tær var at vinna tvey silvurheiðursmerki í evropeisku meistarakappingini í Berlin.
Tað sæst á øllum brøgdum, at tú hevur verið í einari støðugari menning. Fyri seks árum síðani vart tú ungi og bláoygdi føroyingurin, sum bjóðaði allari verðini av. Tú svam av dýrastu makt og vann.
Í kappingunum í Berlin sóu vit eina vaksnari útgávu av tær – ein búnan svimjara, sum kendi egna styrki og styrkina hjá hinum, og sum dugdi taktiska leikin.
Tú hevur seinnu árini bókstavliga verið flaggskipið hjá føroyskum ítrótti, og hevur borið merkið út í heim bæði við tíni luttøku á allarhægsta stigið, og ikki minst tá tá tíni avrik hava havt við sær, at merkið verður vundið á stong í samband við heiðursmerkjahandan.
Tað unnist fáum at gerast ein sonevnd “livandi legenda” – men tú Pál ert ein slík. Eins væl og altjóða svimjiheimurin undrast og fegnast um tína serligu søgu – frá hylinum í Vági og út í heim – eru sporini hjá tær týðilig í føroyskum ítrótti. Tú hevur sum fyrimynd víst føroyskum ítrótt, at vit kunnu og eiga at bjóða okkum fram á hægsat stigi. Stóru ambitiónirnar hjá tær – og tað miðvísa arbeiðið sum skuldi til fyri at kappast á hægsta stigi – birtu neistan undir úrvalsskipanini hjá ÍSF. Og í Vági leggja tey í hesum døgum seinastu hond á langhylin. Tað er av sonnum hugaligt at síggja, at arbeiðið við at røkka ítøkiligum ítróttarligum málum dregur so nógv annað við sær.
Góði Pál. Hjartaliga tillukku við avriknunum. Føroyska tjóðin fylgir væl við, hvussu tað gongst tær, og vit gleða okkum at fylgja við gongdini hetta fram móti stóra málinum – OL í Rio.
Bestu eydnu.
Við ítróttakvøðu


c: text/html

text:
Minningarorð um Zacharias Hammer
Jógvan Hammer skrivar:
Týsmorgunin, 9. juni 2020, fekk eg sorgarboðini, at vinur og samverkamaður okkara í mong ár, Zacharis, var heimkallaður til Harran. Hesi boðini komu sera óvæntað og dátt við, og fekk hetta tankarnar at leita aftur í byrjanartíðina hjá Evangelisku Røddini (EvR), og tað stóra slóðbrótandi arbeiði, sum Zacharias hevur lagt eftir seg hesum viðvíkjandi.
Evangeliska Røddin byrjaði sítt útvarpsvirksemi í 1966 við regluligum sendingum frá Trans World Radio í Monte Carlo. Tá eg á vári 1971 fór til Danmarkar í útbúgvingarørindum, varð tekniska arbeiði við EvR latið upp í hendurnar á Klæminti Weihe. Tá hann eitt ár seinni fór sama veg, lat hann hesa tænastu upp í hendurnar á trúfasta samstarvsmanninum Zacharisi Hammer. Hesa tænastu røkti Zacharias á trúfastan og fullgóðan hátt ígjøgnum øll sjeyti- og væl upp í áttati-árini.
Fyrstu tíðina húsaðist hann við upptøkutólunum heima hjá foreldrunum við Velbastaðvegin. Seinni fekk hann í lag at byggja upptøku-studio uppi á loftinum í Ebenezer.
Hann sá tørvin og hvussu neyðugt tað var støðugt at hava tíðarhóskandi tekniska útgerð. Fyri at røkka hesum málinum, breyt hann upp úr nýggjum, og fór, umframt at gera sendingarnar og røkja útvarpsvirksemið hjá EvR, undir útgávu av kassettubondum við andaligum sangum og hoyrispølum. Av hesum útgávum kunnu m.a. nevnast:
- Manskórstevnan (1972)
- Sálmar og Sangir 1-5 (1972-1980)
- Midnáttarsangbólkurin
- Betesdakvartettin (1975)
- Sunnudagsskúlasangir (1976)
- Jóannes Poulsen (1976-1983)
- Ólavur á Váli (1978)
- Nicodemussangbólkurin (1980-1984).
Av hoyrispølum kunnu nevnast “Jónas í búki fisksins” og “Dánjal í Leyvubølinum”.
Zacharis hevði nógvar góðar eginleikar. Hann fekk nógv í lag, setti seg inn í tøkni-ivamál, og vann á trupulleikum. Hann hongdi seg ikki í bagatellir, men fekk tingini avgreidd. Hann hevði árræði og dirvi, var beinasamur og álítandi.
Ærað verið minnið um samverkamannin Zacharias Hammer.
Jógvan Hammer
Mynd: in.fo

robotstxt: allowed

filter: keep


text:
Hvat kyn er haiku? Eitur tað eitt haiku ella ein heika ella ein heiku? Sprotin sigur eitt. Bøkur siga okkurt annað. Eg veit ikki, men í nýggja savninum, Leiftrandi lotusblóma, sum Agnar Artúvertin hevur týtt, har verður haiku stavað heiku, og hjá honum er tað kvennkyn. Sjálvur vildi eg sagt, at talan var um eitt […]
Her kanst tú lesa ummælið av seinasta Vencili, sum Bergur Rasmussen skrivaði í Sosialinum herfyri. Vit takka høvundanum fyri loyvið at endurgeva ummælið. Les her >>
Tað gongur væl hjá Jóanesi Nielsen. Hann fekk fyrr í ár M. A. Jacobsen fyri skaldsøguna, Brahmadellarnir. Sama skaldsøga er týdd til danskt, har hon hevur fingið góð ummæli og bókin er tilnevnd Norðurlendsku bókmentavirðislønina. Eg vóni so inniliga, at hann fær virðislønina, so okkara ráðharri í mentamálum sær, at tað loysir seg at stuðla […]
Árið 2012 fer eftir øllum at døma at gerast yrkingaár burturav. Nógv eru yrkingasøvnini í ár, og eftir øllum at døma, so eru øll søvnini eisini dygdagóð søvn. Onki heilt vánaligt savn er komið út enn. Bókin, ið her verður ummælt, er bók, ið eg havi glett meg til at lesa. Katrin Ottarsdóttir […]
Allen Ginsberg skrivaði “Howl” (Hon eitur “ýl” á føroyskum, og finst í týðing Gunnar Hoydals í fyrsta Vencli), William S. Burroughs skrivaði Naked Lunch, Georges Battaille skrivaði Histoire de l’oeil, Marquis De Sade skrivaði mangt slíkt, Chuck Palahniuk skrivaði “Guts”, Jóanes Nielsen hevur skrivað um tað og Carl Jóhan Jensen hevur eisini. Sjálvandi tosi eg […]
Heðin M. Klein hevur ikki givið út nógv søvn. Seks yrkingasøvn eru tey vorðin til síðan 1969, tað Harrans árið, undirritaði varð føddur. Tó hevur Heðin givið út fleiri týðingar og lagt til rættis undirvísingarbøkur. Við øllum eru bøkurnar vorðnar 16. Fyri stuttum kom savnið Vatnskorpur fyri tøgnini út á Mentunargrunni Studentafelagsins. Permuna hevur Bárður […]
Nú kommunuvalið nærkast og kommunupolitikarar, sum annars ikki síggjast í landslagnum, krúpa sum grátt undir steini undan húsahornum, og amerikumenn seta sínar krossar við mormonin Mitt Romney ella afro-amerikanran Barak Obama, og listafólk í Føroyum flokkast at mótmæla og boykotta svikafullu lokabragdinum hjá ráðharranum í mentamálaum, nú hann ætlar at skerja Mentanargrunn landsins við fullum […]
Ikki er tað á hvørjum degi, at ein verður andliga ríkaður av yrkingasøvnum, sum teir meir viðurkendu og rótfestu rithøvundarnir ikki hava skrivað. Fyri stuttum ummælti eg framúr góða savnið, Rót Tripp, eftir Marjuna Syderbø Kjelnæs, og nú havi eg lisið savnið, Endurtøkur, eftir Sissal Kampann. Hesar eru báðar kvinnur, men tær umboða ikki tað […]
Fríggjakvøldið klokkan níggju var nýggja yrkingasavnið eftir Marjuna Syderbø Kjelnæs, Rót Tripp (Sprotin) lagt fram fyri almenningin. Fyrst segði forleggjarin, Jonhard Mikkelsen nøkur orð um savnið og um hetta at lesa yrkingar. Síðani spældu Mike Viderø og Mariann Hansen stuttleikin Trappan eftir Marjuna S. Kjelnæs. Bárður Persson leikstjórnaði. Leikin skrivaði Marjan á einum skeiði, ið Meginfelag Áhugaleikara Føroya […]
Nú varð annar ritstjórin á Vencli ummæltur í útvarpssendingini In Mente. Seinasta mikudag varð yrkingasavnið Blómugrót ummælt. Tað er annar ritstjóri vencils, Oddfríður Marni Rasmussen, ið hevur skrivað yrkingasavnið og forlagið Sprotin hevur givið út. Eisini varð yrkingasavnið 5,8% av dupultmorali eftir Vagn Streymoy ummælt í somu sending. Ummælið kann hoyrast her: Eisini ber til at keypa […]


text:
NordikPensjónsRøkt
Við NordikPensjónsRøkt fært tú persónliga røkt av tínari pensjónssamansparing. NordikPensjónsRøkt er til tín, sum ynskir at betra tínar fortreytir fyri størri avkasti av tínari pensjónssamansparing.
Stutt um NordikPensjónsRøkt
Okkara serfrøðingar seta tín pening í virðisbrøv og hava støðugt eftirlit við og røkta tínar íløgur, soleiðis at tín pensjónssamansparing altíð stendur har, sum hon hevur bestu møguleikarnar fyri at geva tær eitt størri avkast.
Yvirlit við Netbankanum
Við Netbankanum hevur tú altíð yvirlit yvir tína pensjónssamansparing - tað gevur tryggleika og gjøgnumskygni.
- Tak niður produktblað um NordikPensjónsRøkt
- Les meira um NordikPensjón heildarloysnina
- Les um umleggingar í NordikPensjónsRøkt
Bílegg fund um NordikPensjón og fá meira at vita.


text:
Farspor og tílík tøkni eru lítil tekstbrot ella kotur, sum ofta innibera eina einstaka greiningarkotu. Tá ið tú vitjar eina heimasíðu ella brúkar eina app, spyr ein telda tína teldu ella tóleind um loyvi til at goyma hesa fílu á tíni teldu ella tóleind og haðani fáa atgongd til upplýsingar. Upplýsingar savnaðar gjøgnum farspor og tílíka tøkni kunnu innibera vitjanartíð, og hvussu heimasíðan varð nýtt..
Hesar farspor eru kravdar, fyri at heimasíða okkara skal virka væl. Hetta kann ikki sløkkjast í okkara skipan.Vanliga verða hesar farspor settar í tráð við tað, tú gert á okkara heimasíðu. Dømi á hesar gerðir eru at rita inn, fylla út skjøl ella ella stilla privat-preferansur. Tað ber til at fáa teldukagan at forða hesum farspor, men tá kann vera, at sumt á okkara heimasíðu ikki riggar, sum tað skal.


text:
Tað verður altíð hugt nógv eftir veðurforsagnunum, áðrenn allar kappingarnar. Men at veðrið skikkar sær eitt sindur illa tá rennikappingarnar eru, hevur nú ikki so øgiliga nógv at týða. Tá er verri við kappingunum á Tórsbreyt, har lítil lívd er, har bíðitíð er millum kappingarnar, har pappírið helst ikki skal verða vátt ella flúgva burtur o.s.fr. At eitt sindur av vetrarkuldanum enn var í luftini seinasta fríggjakvøld, tá fyrsta umfar av Grand Prix varð hildið á Tórsbreyt, gjørdi ikki petti. Tí sólin hitaði so frægt hon var ment meginpartin av kvøldinum, og vindurin var so lítil, at bara í trimum spurtkappingum vóru meiri enn 2,0 m/s.
Tað vóru nógvar kappingar hetta kvøldið. Allir 14 bólkarnir høvdu kappingar í spurti, miðteini, kasti og lopi. Harafturat sluppu tey 5-7 ára gomlu at royna seg á 60 metrum, sum tó var uttanfyri Grand Prix. Kappingargreinarnar vóru 60 m, 100 m, 600 m, 1.000 m, longdarlop, trístøkk, hæddarlop, bóltkast og klingrukast. Fyri fyrstu ferð í Grand Prix høpi var hæddarlop fyriskipað fyri bólkinum 10-11 ár, og her fingu vit eisini onkur nýggj bólkamet.
Tað var Bragdið, sum saman við FÍF skipaði fyri kappingini, og hetta kláraði Bragdið framúr væl. Tá kappingarnar eru so umfatandi, er tað neyðugt, at feløgini hjálpa hvørjum øðrum at skipa fyri, og tað hjálpti væl, at Hvirlan hjálpti til í kastigreinunum. Tað vóru 100 íðkarar hetta kvøldið, og tað er tað mesta, sum hevur verið við til eitt Grand Prix umfar. Tilsamans vóru yvir 250 startir tilmeldaðir.´
Øll úrslitini eru á aðrari grein á heimasíðuni, og niðanfyri eru nakrar myndir, sum Jógvan og Gunnvá hava tikið fyri Bragdið/FÍF. Myndasavnið liggur á heimasíðuni hjá Bragdinum.
Anita, Rebekka, Edna Maria, Sára, Tinna og Marita runnu ein skjótan og spennandi 100 m. Tíverri var vindurin ov nógvur, so fleiri bólkamet fóru fyri skeytið.
Eiri Glerfoss og Jónas Isaksen høvdu ein tættan dyst í 60 m dr. 5-7 ár. Pápar teirra, Jógvan Glerfoss og Gunnleiv í Gerðinum, høvdu eisini onkrar spennandi uppgerðir á 400 m fyri umleið 20 árum síðani. (mynd: Bragdið, Jógvan)
Føroyameistari í øllum greinum í fimleiki. Øssur er eisini Føroya besti hæddarleypari, trístøkkari og hekkurennari. Hann leyp 13,82 m fríggjakvøldið, og tað er bólkamet hjá dr. 22 ár.
Eingin kapping uttan dómarar og hjálparar. Foreldrini verða noydd at taka eina hond við. Her eru tað Kára sum mátar, og Gunnvá sum smigrar fyri myndamanninum.
Sólja Jóannesardóttir er ein av fáum kvinnuligum kastarum í Føroyum.
13 ára gamla Katarina Høj leyp 1,43 m í hæddarlopi. Hetta var ikki bara bólkamet, mein eisini FØROYSKT MET!!
Í yngsta bólkinum, kappaðust gentur og dreingir samstundis. Her gera tey seg til reiðar at kasta bólt.
Rúni Jacobsen tangeraði bólkametið hjá Róa Holgarsson, 11,76, og kláraði A-kravið hjá talentbólkinum!
Hesir báðir páparnir hava mátað nógvar kilometrar tilsamans. Símun og Svend Åge eru altíð klárir at hjálpa.
Helgi Geyti kastaði klingruna út á 36,01, sum var ein sentimetur yvir A-kravið til talentbólkin og samstundis bólkamet dr. 19 ár. Fer hann skjótt at hótta mr. diskos ziskos?
Við Elisabet í hølunum, setti Oddvør Josephsen nýtt bólkamet á 600 m hjá gentum 11 ár.
Sólin skein á andlit og andlit skinu í sólini.
1.000 m. Dreingir millum menn og menn kátir sum dreingir.
Jú, tær vita hvørjum tær skulu halda eyga við. Teitur hevur gjørt stór framstig í vetur og vár.


text:
Óli Mortensen vann fyri løtu síðani gull á donsku meistarastevnuni á stuttgeil 2017 – og Frans Johannessen silvur – tá ið finalan í 800 metra frísvimjing fyri menn varð avgreidd. Tíðin 7:53.68 er stórt nýtt persónligt met hjá Óla, í mun til hansara 7:57.56 frá tá ið hann vann gull í somu grein á DM á stuttgeil í fjør.
Tað var annars Frans sum legði avstað sum eitt óløgi, so at hann aftaná fyrstu 200 var næstan trý sekund frammanfyri Óla. Og við tað at Søren Villumsen, sum lá undir hinari liðini á Óla, fylgdi við Fransi, so var tað ikki sørt at man hevði hug at verða skeptiskur, Ólasa vegna, ífall at hinir áttu hasa ferðina allan vegin.
Men so togaði Óli seg so líðandi aftur, og tók fyrst Søren aftaná umleið 400 metrar, og síðani Frans aftaná góðar 500, til at enda vinna við stórum muni aftur til hinar – Óli á 7:53.68, Frans á 7:58.13 og síðani Mads Holm á 7:59.76, við Søren á fjórðaplássi við 8:02.08.
800 frí er ikki kappingargrein hjá monnum á EM á stuttgeil 2017, og eiheldur á HM á stuttgeil 2018, og er tí mest ‘fyri stuttleikar’, uttan beinleiðis møguleika at vinna sær nakra kravtíð. Men, tað er sjálvsagt altíð ein stórt bragd at vinna sær eitt danskt meistaraheiti, og sum Óli í hesum føri at enntá endurvinna tað !


text:
Eg vil vísa á onkur vers, sum fyri mær siga heilt klárt, at tað ber til at falla frá, og tá verða noyddur til at venda um aftur til ta røttu støðuna, sum man fell frá.
Hjá Jácobi 5:19-20 stendur:
19 Brøður, um nakar av tykkum
fari skeivur frá sannleikanum, og
ein umvendir hann;
20 Lat hann vita, at hann sum
umvendir syndaran frá villfaringini
av vegi hansara skal frelsa eina
sál frá deyða, og skal fjala eina
fjøld av syndum.
Vit síggja 5 ting her:
- Ein bróður kann fara skeivur frá sannleikanum
(”Brøður, um nakar av tykkum..”, (altso er tað her talan um ein bróður sum villist)
- Vilsta bróðurinum tørvar at venda um frá sínum villa vegi
(”…ein umvendir hann..”), (”…umvendir syndaran frá villfaringini av vegi hansara..”)
- Skriftin kallar hann her fyri ein syndara
(sum skriftin annars ongantíð ger um tey heilagu)
- Sál hansara tørvar í núverandi støðu at verða frelst frá deyða
(”frelsa eina sál frá deyða”)
- Í hansara vilstu og óumvendu støðu eru syndir hansara sæddar
(tí tað stendur:” og skal fjala eina fjøld av syndum”)
So her hevur tú tað. Ein bróður kann fara skeivur frá sannleikanum, og tørva umvending, hann verður av skriftini kallaður ein syndari, og um ein annar bróður fær hann at venda við aftur, bjargar hann eini sál frá deyða, og fjalir fjøld av syndum.
Men teir, sum læra ranglæruna “einaferð frelstur – altíð frelstur” skulu nokk fáa snakkað seg burturfrá hesum eisini, sum teir gera so mangt annað. Tað hevði eg so ikki torað, tí Pætur sigur jú um brøvini hjá Paulusi (sjálvt um hetta stendur hjá Jácobi):
.. hvørjar teir sum eru ólærdir og óstøðugir
brongla, sum teir gera eisini
hinar skriftirnar, teim sjálvum til
oyðileggingar.
( II. Pæt. 3:16 )
Eitt annað rættiliga klárt stykki er at síggja í I. Cor. 10:1-12:
Latum okkum serliga hyggja at v. 5-12:
5 Men við mangar av teim var
Guð ikki væl nøgdur: tí teir vórðu
veltir um koll í oyðimørkini.
6 Nú, hesir lutir vórðu fyridømir
okkara, til tess endamáls vit
skuldu ikki girnast eftir illum
lutum, sum teir eisini girnaðust.
7 Eiheldur veri tit avgudadýrkarar,
sum vóru summir av teimum;
sum tað stendur skrivað, Fólkið
settist niður at eta og drekka, og
reistist upp at spæla.
8 Eiheldur latum okkum fremja
hordóm, eins og summir av teimum
framdu, og fullu á einum degi
trý og tjúgu túsundir.
9 Eiheldur latum okkum freista
Christ, sum summir av teimum
eisini freistaðu, og vórðu oyddir
av høggormum.
10 Eiheldur knarri tit, sum summir
av teimum eisini knarraðu, og
vórðu oyddir av oyðaranum.
11 Nú, allir hesir lutir hendu
teimum til fyridømir: og teir eru
skrivaðir fyri okkara formaning,
uppá hvørjar endar veraldarinnar
eru komnir.
12 Hvørsvegna lat hann sum
heldur hann stendur geva gætur
at ikki hann falli.
Apostulin Paulus sigur klárt, at oyðimarkargongdin hjá Ísraels fólki varð skrivað okkum sum fyridømir, (”Nú, allir hesir lutir hendu teimum til fyridømir:”, sigur hann). Tí er tað klárt, at tað, sum hendi teimum, kann eisini henda okkum. Hann nevnir nakrar syndir, sum tey gjørdu í oyðimørkini, og vit minnast hvussu Guð týndi tey út úr Guðs fólki.
Víðari sigur hann: ” og teir eru skrivaðir fyri okkara formaning,”. Vit síggja púra klárt, at hendingarnar í Gamla Testamenti kunnu henda okkum í Nýggja Testamenti, tí annars var jú eingin grund fyri nakrari ávaring og formaning. Og so endar hann við hesi áminning: ” Hvørsvegna lat hann sum heldur hann stendur geva gætur at ikki hann falli”. Fyri mær er eingin ivi um, hvat Paulus tosar um; hann biður okkum vera varin fyri ikki at fara út í eitt lív í synd aftur, og hetta skrivar hann til frelstar heidningar, júst sum okkum.
Eg dugi ikki at síggja, hví Guð skuldi havt ein gleðiboðskap til Jødarnar og ein annan til heidningarnar. Summir petta Nýggja Testamentið sundur, og siga at eitt nú Matthæus 25 ikki kann takast sum tað stendur av okkum heidninga-christnu, tí Jesus tosar har við Jødar, og so at Hebræarabrævið ikki kann takast sum tað talar, tí tað varð skrivað til Jødar. Hetta er vitleysa, og ger christindómin til óuppnáiliga atom-vísind. Hetta er fullkomiliga burturvið!.
Paulus sigur í Col. 3:10-11, samanumtikið um øll sum eru endurfødd í Christi:
Og hava latist í hin nýggja mann,
sum verður endurnýggjaður í kunnleika
eftir mynd hansara sum skapaði hann:
Hvar tað er hvørki Grikki ella Jødi,
umskering ella óumskering,
Barbari, Scy´-th-i, trælur ella frælsur:
men Christus er alt, og í øllum”.
Altso er eingin munur á Jøda og heidningi í Christi.
Í Ephesus 2:14 sigur Paulus, at Christus við blóði og deyða sínum sameinaði báðar partar, t.e. Jødar og heidingar, til eitt og breyt niður millumgarðin, sum gjørdi skilnað. Jesus gjørdi ikki eitt fyri Jødarnar og eitt annað fyri heidningarnar.
Dispensatións-lærararnir siga, at um Jødin fell frá christindóminum, so fell hann aftur í jødadómin og tí kann hann falla frá og ikki vit. Men Galatarin 5:4 sigur okkum klárt, at ein heidningur kann falla úr náðini, so at Christus einkið gagnar honum. Tá ið tað nú letur seg gera at falla úr náðini, so er tað púra greitt, at tað letur seg gera at standa í náðini, t.e. vera ein christin, og so falla úr náðini aftur, t.e. ikki longur at vera ein christin. Hetta er bert vanligur logikkur, sum eitthvørt smábarn kann skilja.
Niðurstøðan er greið:
Bæði jødin og heidningurin kunnu falla frá bæði Christi og úr náðini, tí tað er eitt og tað sama.
Av hesi grund taki eg orðini í Hebræaranum 6:4-6 í fyllsta álvara.
4 Tí tað er ómøguligt hjá teim
sum vórðu einaferð upplýstir, og
hava smakkað av hini himinsku
gávu, og vórðu gjørdir luttakarar
í Heilaga Andanum,
5 Og hava smakkað hitt góða
orð Guðs, og krefturnar av hini
komandi verøld,
6 Um teir skulu falla frá, at endurnýggja
teir aftur til umvendingar;
við tað at teir krossfesta fyri
sær sjálvum Son Guðs av nýggjum,
og seta hann til opna skomm.
Vit fáa her uppgivið 5 stig, sum eru trinvís í vøkstrinum hjá einum trúgvandi,
- At verða upplýstur
Tað er at Heilagi Andin hevur víst tær hvør Jesus Christus er, og hvat hann hevur gjørt fyri teg á Golgata.
- At hava smakkað hina himinsku gávuna
Tað er at vera frelstur og hava fingið Heilaga Andan sum pant.
- At vera luttikin í Heilaga Andanum
Sum eitt trin longur fram, má hetta merkja at ein er vorðin doyptur við Heilaga Andanum og er komin inn í tað djúpara lívið sum fylgir tí.
- At hava smakkað Guðs góða orð
Tað er av Andanum at vera vorðin upplærdur í dýpdunum av Guðs orði.
- At hava smakkað krefturnar av hini komandi verøld
Tað er at hava roynt í sínum anda og sínum likami Guðs kraft til eitt nú grøðing, Heilaga Andans dóp, ella at hava verðið brúktur av Guði í handaálegging til Heilaga Andans dóp, ( ..ella grøðing).
- og so stendur altso: … og so hava fallið frá … !!!
Skriftin sigur altso, at tað ber til at hava roynt ALT, sum er til at royna í Guði her á jørð, og hava smakkað alt sum Guð hevur at geva Guðs-barninum, men síðan at falla frá.
Tað er sera álvarsamt, og als ikki at verða tikið lættliga.
Eg plagi at siga, at sum livandi frelstur eigi eg beint nú eina æviga frelsu (so framt sum eg nú eri í Christi), men hon er altso ikki garanterað restina av lívinum, ótreytað av hvussu eg livi og hvussu eg gangi og um eg fylgi Jesusi Christi restina av lívinum, ella totalt vendi honum bakið.
Eg verði noyddur til at ganga vegin á enda fyri at koma á mál, (smb. teir báðar vegirnar, Matth. 7:13-14).
Eg verði noyddur til at halda út til endans fyri at verða endaliga frelstur í himli (Matth. 24:13). Eg eigi eina æviga frelsu sum frelstur, og havi Andan sum pant um æviga arvin (Ephes. 1:14), men eg verði bara endaliga frelstur í himli, um eg her á jørð haldi út, og varðveiti hvítu klæðini.
Eisini mugu vit ganga í ljósinum, fyri at Jesu blóð áframhaldandiskal reinsa okkum (I Jóh. 1:7).
At varðveita okkum vil ikki stranda á Guði, tí til tess er hann bæði viljugur og mentur; men, sum vit longu hava sæð, so mugu vit vara okkum fyri syndini fyri ikki at falla frá, og so verða týnd, um vit ikki venda um aftur til Guðs, gjøgnum Jesus.
Jú, sum vit læra í søguni um burturfarna sonin, so tók faðirin ímóti honum rennandi og við opnum favni. Sum tað stendur í II. Pæt. 3:9: … ei viljugur at nakar skuldi glatast, men at allir skuldu komið til umvendingar. Men tann, sum viljandi vendir sær burtur frá Guði, og sigur nei til sín Frelsara Jesus Christ, og fer út aftur í heimin, hann er ikki frelstur, men longu deyður, og æviga deyður, t.e. æviga glataður, um Guð ikki gevur honum náði til umvendingar av nýggjum.
Sjálvur trúgvi eg, at feiltrin eru rættiliga nærliggjandi við læruni “einaferð frelstur, altíð frelstur”, og tann læran ger allar ávaringarnar í skriftini púra meiningsleysar, ikki minst í Nýggja Testamentinum. Eg trúgvi ikki, at Guð skrivar nakað í sínum orði uttan meining, men at alt eigur at verða tikið so sum tað talar.
Um nakar maður tali, lat hann tala sum oraklar Guðs;
(I. Pæt. 4:11).
Tær 5 moyggjarnar, sum ikki høvdu eyka olju á lompum sínum og sum tí ikki kundu gera lampur sínar til, tá ið brúðgómurin kom, tær fingu at hoyra hesi orðini: “Eg kenni tykkum ikki” (Matth 25:12). Jesus hevði jú kent tær einaferð, tá ið tær vóru búnar og brennandi brúðarmoyggjar, men nú vóru tær slóknaðar, fráfalnar.
Og hinar fávitskutu søgdu við
hinar vísu, Gevið okkum av olju
tykkara; tí lampur okkara eru slóknaðar.
(Matth. 25:8. FKJ).
Nakað, sum SLÓKNAR, má sjálvandi einaferð hava BRENT.
Eitt afturat. Hvat hendir við hyklarisku syndarunum í Zion? (Zion merkir altíð MEINIGHEITIN í skriftini!) Jú, teir koma ikki til himmals, sum teir kanska halda, men teir koma at brenna í ævigum eldi í helviti!!
Jesajah 33:14 (FKJ):
Syndararnir í Zion eru ræddir; ótti hevur tikið hyklararnar av bóli. Hvør okkara millum skal búgva hjá upptærandi eldi? hvør okkara millum skal búgva hjá ævigtvarandi brenningum?
Hvør teirra millum? Teir sum hoyra ávaringina, og kortini ikki venda um!
Ert tú ein syndari og ein hyklari í Zion?
So vend um, áðrenn tað verður ov seint.
Sjúrður Højgaard.
( Sitatini eru úr aðru útgávu av FKJ N.T. )


text:
Hagtølini tala fyri einum framúr avriki hjá málverjanum á U21-landsliðnum í gjár.
Føroyar taptu 1-0 á útivølli móti Ukraina í gjár. At talan bara gjørdist um 1-0 kann m.a. takkast málverjanum Bjarta V. Mørk. 20 ára gamli Bjarti V. Mørk er til dagligt eykamálverji hjá HB og hann hevur eisini verið eykamálverji á U21-landsliðnum, men fekk møguleikan, nú Bárður á Reynatrøð er skaddur.
Sambært InStat, so hevði Ukraina 10 royndir á føroyska málið og hevði eitt væntað mál á 4,1. Føroyski málverji hevði 8 stórbjargingar og eitt bjargingsprosent á 100 %, tí málið sum kom ímóti var sjálvmál og tað telur ikki sum ein málroynd hjá mótstøðuliðnum. Framúr hagtøl fyri málverjan, sum við indexi á 269 eisini var klárt besti leikarin á føroyska liðnum, um hugt verður eftir indexi.


text:
KOMA (Kirkju- Og Missiónshúsið á Argjum) vil røkka tær, sum fegin vilt koma í kirkju, men hevur torført við tað. Vit vita, at tað kann vera tungt at fara upp tíðliga sunnumorgnar eftir eina langa arbeiðsviku. Vit vita, at tað kann vera stærvið hjá tannáringunum í familjuni at fara upp tíðliga frídagar 🙂 Orsøkirnar kunnu vera ymiskar.
Tí hava vit í KOMA rútmiskar gudstænastur umleið einaferð um mánaðin klokkan 13.00. Hesar gudstænasturnar líkjast gudstænastunum sunnumorgnar, men eru ørðvísi serliga viðvíkjandi sanginum. Ístaðin fyri orgul er tað ein tónleikabólkur, sum spælir undir til felagssangin, sum bæði eru sálmar og nýggjari sangir.
Aftast í kirkjuni standa borð, har litblýantar og pappír at tekna uppá eru. Foreldur kunnu tí seta seg við hesi borðini við børnum sínum. Tá fáa bæði foreldrini og børnini gudstænastuna við, meðan børnini samstundis kunnu hugna sær við at lita.
Presturin til rútmisku gudstænasturnar er sami presturin, sum hevur havt gudstænastuna um morgunin og er prædikan tí tann sama. Altargongd við ídypping er til rútmisku gudstænasturnar. Presturin sigur frá, hvussu hetta gongur fyri seg.
Rútmisku gudstænasturnar vara umleið 1 tíma. Eftir gudstænasturnar eru øll vælkomin at fáa sær ein drekkamunn við onkrum søtum afturivið. Tá er gott høvi at tosa við onnur og njóta felagsskapin.
Um hetta ljóðar spennandi, skalt tú bara koma framvið til næstu rútmisku gudstænastuna. Nær hon verður sært tú á skránni á hesari heimasíðuni og á facebook síðuni hjá KOMA.


text:
Marport M3 - Nýggjur móttakari frá Marport
Marport M3
Nýggjur móttakari til sensorar og trol eyga.
Serliga ætlaður minni trolarum.
Kann móttaka upp til 12 sensorar (kanalir) samstundir og eitt Trol eyga
Inngang til 3 hydrofonir (Marport, Furuno ella Scanmar)
Og til kappingar føran prís, so nú ber til hjá øllum trolarinum eisini at brúka baði trol eyga (Marport) og sensorar (Marport og Scanmar)
Ring ella send Email um pris og leveringtíð.
Les meir um Marport Trol eyga her...
Marport M3.pdf Marport M3 faldari


text:
Bókin, sum ikki vildi verða lisin
Bókaklubbin
- Síður: 36
- Útgávuár: 2021
- Upprunamál: Svenskt
- Innbinding: innbundin
- Rithøvundur: David Sundin
- Myndir: Alexis Holmqvist
- Týðari: Sanna Andrassdóttir Dahl
Hetta er søgan um Bókina, sum ikki vildi verða lisin. Ein bók, sum av øllum alvi roynir at fáa frið. Orð verða býtt um, bókin letur seg aftur og knappliga – ein krokodilla! Ein óvanliga livandi, óstýrilig og gandakend myndabók, ið ein lítil, stuttligur maður, sum eitur David Sundin, hevur skrivað.


text:
Línuskip: Bara tvey ísfiskalínuskip er til fiskarí. Eitt er við Ísland og hitt er undir Føroyum. Helst koma bæði at landað síðst í vikuni. Tað verður ein mest av toski og longu. Restin liggur við bryggju, men helst fara fleiri avstað tá veðri er til vildar. Frystilínuskipini eru øll úti, trý við Eysturgrønlandi og tvey undir Føroyum.
Útróður: Streymurin verður hampuligur, men veðri verður ikki gott, so tí vantað vit nógvan útróður.
Djúpvatnstrolarar: Eingin er á ísfiskaveiðu.
Partrolarar: Tey flestu pørini fiska upsa og so nakað av hvítum fiski. Okkurt gott hálið er inn ímillum. Tvey pør fiska makrel. Skipini landað sum vikan líður.
Trolbátar: Tvey eru til fiskarí. Bæði fiska tosk og hýsu.
Garnaskip: Vit væntað at trý, kanska øll fýra garnaskipini, sum fiska svartkalva, landa í vikuni. Fiskaríið er brúkiligt.
Heinta alla metingina her


text:
Salmiakk er fluttur til Stokkhólm, og í Stokkhólmi hevur hann hvørki Norðnes-ommuna, Spøka ella Clin-Clint-Henrik.
Heimlongsulin er sum eitt svart hol, heldur Salmiakk. Líka til Hedda kemur. Hedda, sum er djørv og elskar Salmiakk. Hedda, sum hoyrir illa, men sær so mikið nógv betur.
Og tá ið Spøki kemur aftur, verður lívið fult av nýggjum skemti og kúllagerðum. Tað einasta, sum ikki er gott, er, at Clint-Clint-Henrik enn er í Norðnesi. Okkurt má gerast fyri at bjarga honum, tað vita bæði Salmiakk, Hedda og Spøki. Tí tey vita, at tú aldri mást svíkja ein vin.
Aftur


text:
Lettlendska fótbóltslandsliðið
Lettlendska fótbóltslandsliðið umboðar Lettland í altjóða fótbóltskappingum, sum t.d. HM og EM.
Leikarar[rætta | rætta wikitekst]
Núverandi hópur[rætta | rætta wikitekst]
Fylgjandi leikarar hava fingið landsliðsboð til HM 2018-kvalifikatións-dystirnir móti Føroyum og Ungarn ið vórðu spældir 7. oktober og 10. oktober 2016.
Dystir og mál eru røtt pr. Caps 7. oktober 2016, eftir dystin móti Føroyar.
Toppskjúttar[rætta | rætta wikitekst]
- Leikarar við feitari skrivt eru enn virknir.
Leikarar við flestum dystum[rætta | rætta wikitekst]
- Leikarar við feitari skrivt eru enn virknir.


text:
Um Synergi
Á myndini sært tú royndu starvsfólkini hjá Synergi. Frá vinstru: Annika Andreasen, Ása Andreasen og Birita K. Matras. Frøkun Striks vildi ikki við uppá myndina.
Hvør stovnaði felagið?
Spf. Synergi varð stovnað 11. november 2003 av systrunum Anniku og Ásu Andreasen. Fyrstu tvey árini starvaðust tær báðar einsamallar hjá Synergi. Í dag eru 3 fólk í føstum starvi hjá Synergi. Harumframt eru nógvir sera dugnaligir undirvísarar knýttir at felagnum, bæði føroyskir og útlendskir. Frøkun Striks er eisini knýtt at felagnum.
Meiningin við Synergi
Vit halda, at tað hevur sera stóran týdning, at eisini vit í Føroyum eftirútbúgva okkum til tess at klára okkum í kappingini við útheimin og her heima.
Tá Synergi varð stovnað í 2003, vóru fá tilboð um eftirútbúgving í Føroyum. Tí valdu vit at stovna felagið.
Endamálið hjá Synergi er at vera við til at geva føroyska samfelagnum meirvitan og íblástur til menning. Tí vit trúgva uppá, at vit soleiðis fáa eitt betri samfelag, betri fyritøkur og glaðari og uppaftur meiri eldhugað starvsfólk.
Hetta er ein uppgáva, sum vit hjá Synergi eru sera fegnar um at vera við til at lyfta saman við viðskiftafólkunum.
At fáa eitt betri og meiri spennandi Føroyar fyri øll.
Hvørjar tænastur veita vit?
Synergi skipar bæði fyri opnum skeiðum – tað eru skeið, har øll kunnu tekna seg – og fyri innanhýsis skeiðum, sum eru skeið, har bert tín fyritøka/stovnur luttekur. Flestu skeiðini kunnu keypast sum innanhýsis skeið, og tey kunnu eisini lagast júst til tykkara tørv. Tillagað skeið eru sum oftast væl bíligari pr. luttakara. Tey kunnu haldast í hølum hjá tykkum ella í hugnaligu hølunum hjá Synergi við frálíka útsýninum yvir allan Nólsoyarfjørð. Hølini eru á Karlamagnusarbreyt 1. Vit hava teldur til 14 fólk, um tørvur er á tí.
Samskipa ráðstevur fyri teg
Eisini samskipa vit størri tiltøk og ráðstevnur fyri onnur. So skalt tú fyriskipa eina ráðstevnu ella eitt størri tiltak, so set teg endiliga í samband við okkum. Vit sparra fegnar og geva tær eitt ókeypis tilboð. Tað verður seg alt frá at skaffa ein fyrilestrarhaldara til at skipa fyri øllum, líka frá at taka ímóti tilmeldingum, skipa fyri útferðum, skránni, hølir, mat, rykkja eftir gjøldum gjald, innheinta postarar til vísindaligar ráðstevnur, gera serliga heimasíðu til tiltakið – um tað er best (kann verða íroknað) osfr. osfr.
Ring ella skriva til Anniku – annika@synergi.fo | 222355 ella til Ásu – asa@synergi.fo | 227464.
Hvørt ár – seinasta fríggjadag í januar skipa vit fyri Leiðaradegnum, har leiðarar úr øllum Føroyum hittast um viðkomandi evni. Á Leiðaradegnum verður Ársins Leiðari kosin. Ein innan privatu vinnuna og ein innan tað almenna.
Hjartaliga vælkomin til tiltøk hjá Synergi!


text:
Tilmelding: 66 58 88 ella á sjonam@sjonam.fo
Information: Send to Sjónám your full name as well as date of birth, adress, mobile telephone number, e-mail adress, and how payment is made.
Átekning: STCW 78 A-VI/1-1, 1-3, 1-4 írokna Manila 2010 ískoytini.
Fiskiskip: Á fiskiskipum, har roykkavaraútgerð ikki er kravd, kunnu sjófólk sleppa undan kravinum um roykkaving sbrt. STCW kap. A-VI/1-2. Harafturat kunnu sjófólk, ið ikki sbrt. brandrulluni skulu roykkava, sleppa undan kravinum um roykkaving sbrt. STCW kap. A-VI/1-2. Er tørvur á roykkaving má hesin parturin takast hjá øðrum skeiðsveitara.
Handilsskip: Roykkaving sbrt. STCW kap. A-VI/1-2 má takast hjá øðrum skeiðsveitara.
Málbólkur: Øll sjófólk.
Upptøkukrøv: Galdandi heilsuváttan (bláubók) fyri sjófólk, skilja føroyskt og hava staðið grundleggjandi trygdarskeið. Er áður tikið trygdarskeið eldri enn 5 ár krevst grundleggjandi trygdarskeið.
Minst til at senda okkum avrit av heilsuváttanini og trygdarskeiðnum saman við tilmeldingini ella tú tekur skjølini við tær.
Málsetningur: Endamálið við trygdarskeiðnum er at kunna um nýtslu og viðlíkahald av bjargingarútgerð, umframt at kunna um persónliga trygd og persónligar skyldur, til tess at gera sjófólk betri før fyri at fyribyrgja at vanlukkur henda og at duga betur at bera seg at í neyðstøðu.
Tá skeiðið er liðugt, skal skeiðsluttakarin hava førleika at bjarga sær úr neyð og at hjálpa øðrum, sum eru í neyð.
Á trygdarskeiði læra skeiðsluttakarar m.a.:
- fráboðanarskipanir um borð í skipi
- mynstringarskipanir – um bygna og nýtslu
- um gummibjargingarbátar og tess útgerð
- hvussu hydrostatiskir útloysarar virka og duga at seta teir í
- grundleggjandi fyrstahjálp
Innihald: Í stuttum fevnir innihaldi um fylgjandi:
- ávaringar og mynstring
- gummibjargingarbátur
- útgerð í gummibjargingarbáti
- persónlig trygd og trygdarútgerð
- praktiskar venjingar við gummibáti og bjargingarútgerð
- fyrstahjálp
Skeiðslongd: 2 dagar.
Gildistíð: 5 ár.
Luttakaratal: Í minsta lagi 3. Í mesta lagi 14.
Sjálvlestur: Skeiðið kann ikki takast umvegis sjálvlestur ella partvísan sjálvlestur. At bjóða sjófólki okkara sjálvlestur í sambandi við týdningarmikil og praktisk rættaði skeið við høgum førleikakrøvum er ikki ráðiligt.
Innlæring: Fult teknað endurnýggjanarskeið í STCW 78 A-VI/1-1, 1-3, 1-4 er ásett til 16 tímar yvir 2 dagar, har skeiðsluttakarin ognar sær vitanarførleikar og evnisførleikar, sum viðkomandi skal røkka fyri at verða partur av manningini um borð í skipum.
Sjónám hevur vælvitandi undirvísarar við drúgvum royndum, sum kunnu sameina vanliga skúlastovuundirvísing við hin praktiska veruleikan.
Skeiðið verður skipað á tann hátt, at veruligt samsvar er millum ástøðiliga partin og starvsvenjingina. Evnisførleikarnir, ein ognar sær, verða givnir við góðum venjingum og góðum hentleikum við sera dugnaligum undirvísarum, sum fylgja tær báðar dagarnar, skeiðið varðar.
Ein sameining av tí praktiska og ástøðiliga undirvísingarháttinum, har undirvísari er til staðar alla tíðina - tryggjar góðskuna og stuðlar í størsta mun undir menningina av sjálvbjargni, samstarvsevnum og trygdina á sjónum sum heild.
Alt í alt er talan um eitt spennandi skeið har sum sjófólk okkara verða endurnýggjaði í STCW 78 A-VI/1-1 (yvirlivingarhættum), 1-3 (fyrstahjálp til sjófólk) og 1-4 (sosialum skyldum v.m.).


text:
- Øll Størv (110)
- Byggivirksemi (0)
- Fiskavøruídnaður (3)
- Fiskiskapur (0)
- Flutningur (1)
- Flutningur sjóvegis (3)
- Fyrisiting og tænastur (27)
- Gistihús og matstovur (12)
- Handil og umvæling (9)
- Heilsu- og almannaverk (40)
- Kunningartøkni (1)
- Lærupláss (2)
- Skipasmiður og smiður (2)
- Undirvísing (3)
- Vinnuligar tænastur (7)
Sjúkrarøktarfrøðingar, heilsurøktari og heilsuhjálparar til Økistænastuna í Sandoyar Sýsla
Økistænastan í Sandoyar Sýsla er skipað sum ein samantvinnað eind. Tað vil siga at starvsfólkini, ið arbeiða á eitt av teimum trimum røktarheimunum eisini kunnu veita tænastur til heimabúgvandi fólk í økinum.
Í Økistænastuni eru trý røktarheim - Skerið, Áargarður og Gerðisgarður, ið er eitt demensheim. Á heimunum eru tilsamans 23 búpláss og 3 stutttíðarpláss. Heima- og sjúkrarøkt verður veitt til áleið 70 heimabúgvandi borgarar. Økistænastan veitir fyribyrgjandi heimavitjanir til fólk 75 ár og eldri.
Søkt verður eftir:
- Einum sjúkrarøktarfrøðingi á starvsbrøki 1,0 frá 1. desember 2021.
- Einum sjúkrarøktarfrøðingi í farloyvisstarvið frá 1. november 2021 til 31. oktober 2022 á starvsbrøki 0,8.
- Einum heilsuhjálpara í farloyvisstarvið frá 1. januar 2022 til 31. august 2022 á starvsbrøki á 0,7.
- Einum heilsurøktara á starvsbrøki 0,8 svarandi frá 1. desember 2021 ella eftir nærri avtalu
- Tveimum heilsuhjálpara á starvsbrøki 0,75 í skiftandi vaktum frá 1. desember 2021 ella eftir nærri avtalu.
Arbeiðstíðirnar fyri størvini eru skiftandi vaktir og 2. hvørt vikuskifti. Møguleiki er fyri lægri brøki.
Førleikar
- Prógv sum sjúkrarøktarfrøðingur, heilsurøktari ella heilsuhjálpari
- Áhuga at arbeiða við eldri fólki bæði á stovni og í heiminum hjá tí einkulta
- Evnir til at raðfesta og arbeiða sjálvstøðugt
- Fleksibul og virkisfús/ur at loysa skiftandi arbeiðsuppgávur
- Góð tvørfaklig samstarvs- og samskiftis evnir
Vit bjóða:
- ein fakligan spennandi og mennandi starvsstað
- góða innleiðslu
- dugnaligar og ágrýtnar starvsfelagar
- møguleika saman við starvsfelagum at menna tænasturnar hjá Økistænastuni
Setanarviðurskifti
Størvini verða sett sambært sáttmála við KAF/ Fíggjarmálaráðið og Felagið Føroyskir Sjúkrarøktarfrøðingar, Heilsurøktarafelagið ella Heilsuhjálparafelag Føroya. Søkir skikkaður umsøkjari ikki, kann annar fakbólkur verða settur – um so er, verða uppgávurnar tillagaðar.
Um tú vilt vita meira um størvini, ert tú væl komin at seta teg í samband við Maiken Olsen, leiðari, telefon 793601 ella á teldupost ot@ot.fo
Umsókn
Umsókn saman við prógvum og upplýsingar um útbúgving og royndir skal sendast til t-post ot@ot.fo.
Umsóknarfreist 26. oktober 2021


text:
Tíðindi
Nýggjastu útgávur
Sálmar til fólkaskúlan, Framhaldsdeild, er ætlað næmingum í 8. til 10. flokki. Her eru uppgávurnar torførari, men eisini her stendur tað til læraran at meta um, hvat næmingarnir eru førir…
Sálmar til fólkaskúlan, Miðdeild, er ætlað næmingum í 4. til 7. flokki. Lærarin verður tó í fleiri førum noyddur at hjálpa til. Sálmar eru torskildir og sjáldan á barnannna støði, hvørki…
Tilfarið er sett saman av tveimum næmingaheftum á ymiskum torleikastigi og einari læraravegleiðing.
Sálmar til fólkaskúlan, Miðdeild, er ætlað næmingum í 4. til 7. flokki. Lærarin verður…
Rokning 5 - Hálvársroynd og heilársroynd
Rokning 5 er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og…
Mállærubók at brúka saman við bókaheildini Nem í sætta.
Í mállærubókini eru mállæru-, rættskrivingar- orðabóka- og málføriuppgávur. Afturat hesum eru venjingaruppgávur og avbjóðandi…
Sjófeingi - Heimasíða
Føðsla og burðardygd er nýtt talgilt tilfar til 6. flokk í náttúru og tøkni og heimkunnleika. Stórur partur av tilfarinum er tó væl egnaður at brúka í øðrum høpi…
Gaia 4 - Arbeiðsbók
Náttúra og tøkni til miðdeild
Gaia 4, arbeiðsbók er partur av bókaheild til undirvísingina í náttúru og tøkni í 4. flokki.
Gaia 4-6 fevnir…
Gaia 4 - Grundbók
Náttúra og tøkni til miðdeild
Gaia 4, grundbók er partur av bókaheild til undirvísingina í náttúru og tøkni í 4. flokki.
Gaia 4-6 fevnir um:
- …
Støddfrøði 7 - Upggávubók
Støddfrøði 7 - Uppgávubók er partur av bókaheild til undirvísingina í støddfrøði í 7. flokki.
Støddfrøði 7 fevnir um:
- …
Støddfrøði 7 - Grundbók
Støddfrøði 7 - grundbók er partur av bókaheild til undirvísingina í støddfrøði í 7. flokki.
Støddfrøði 7fevnir um:
- …
Nem í sætta - Lærarabók
Læraravegleiðingin til Nem í sætta er býtt í tveir partar, Vegleiðing um føroyskt og Vegleiðing til partarnar.
Í Vegleiðing…
Nem í sætta - Næmingabók
Bókin er í seks pørtum, og hvør partur leggur dent á okkurt ávíst:
- At spegla sær leggur dent á tekstir, sum snúgva seg um at síggja seg sjálva/n úr ymiskum…
Veggjakortið ”Evropa” (Nám 2021) er eitt hæddarkort, sum er í stødd 1:5 000 000 (113 x 93 cm). Kortið er umsett úr enskum.
Eins og heimskortið hjá Námi, ”Heimurin”, er Evropakortið…
Nótakoyrikort 1
Nótaoyrikortið miðjar ímóti: at næmingar læra hvussu nótaskipanin er uppbygd, hvussu nótarnir eita, hvar teir liggja á nótalinjum, á klaverinum í G-lykil og í F-lykil.
Í frálæruni verður…
Myndlist til øll
Hetta er ein avritabók.
Tilfarið er hugsað sum ískoytistilfar til einstaka næmingin, men uppgávurnar kunnu lættliga verða nýttar sum upprit til undirvísingina ella sum beinleiðis…
Myndlistabókin er ætlað sum íblástur til lærarar, sum undirvísa í myndlist í miðdeild. Bókin inniheldur ymisk hugskot til undirvísing í myndlist í miðdeildini, hóast nøkur av hugskotunum kunnu…
Rokning 6 - Hálvársroynd og heilársroynd
Rokning 6 er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6b - Lærarabók
Rokning 6b er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6 - Uppgávubók
Uppgávubók til Rokning 6, sum er partur av bókaheild til undirvísingina í støddfrøði í fólkaskúlanum. Uppgávubókin er skipað eftir evnum við somu kapitlum sum grundbøkurnar. Til hvønn kapittul í…
Rokning 6a - Grundbók
Rokning 6a er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6a - Lærarabók
Rokning 6a er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6b - Grundbók
Rokning 6b er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6a - Javnbók
Rokning 6a er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 6b - Javnbók
Rokning 6b er partur av bókaheild til undirvísingina í støddfrøði í 6. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
“Samfelagið - eg og vit øll” er næmingabók í Samfelagsfrøði í 9. flokki.
Samfelagið – og vit er býtt upp í 5 partar. Bókin fevnir um hesi evni:
- Mentan og tilflyting
-…
Rokning 5b - Javnbók
Rokning 5b er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 5b - Lærarabók
Rokning 5b er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Rokning 5b - Grundbók
Rokning 5b er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
<hr…
Nem mál í fimta
Mállærubók at brúka saman við bókaheildini Nem í fimta.
Í mállærubókini eru mállæru-, rættskrivingar- orðabóka- og lesifatanaruppgávur.
Partarnir í mállærubókini hava somu heiti…
Rokning 5 - Uppgávubók
Uppgávubók til Rokning 5, sum er partur av bókaheild til undirvísingina í støddfrøði í fólkaskúlanum. Uppgávubókin er skipað eftir evnum við somu kapitlum sum grundbøkurnar. Til hvønn kapittul í…
Rokning 5a - LærarabókStøddfrøði til fólkaskúlan
Rokning 5a er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 5 eru:
- Grundbók a, b …
Í bókini, Veður, fært tú nógv at vita um veðrið, til dømis hvussu tung skýggj kunnu verða, hvussu hiti verður máldur, hví toran brakar og buldrar, hví tað er kaldari uppi í fjøllunum enn við sjóvarmálan og mangt, mangt annað.
hvussu hiti verður máldur, hví toran…
“Samfelagið og vit” er næmingabók í Samfelagsfrøði í 8. flokki.
Samfelagið – og vit er býtt upp í 5 partar. Bókin fevnir um hesi evni:
- Brúkarasamfelagið
- Rúsdrekka, rúsevni og tubbakk
- Lógarbrot og revsing
- Arbeiði og…
Læraravegleiðingin til Nem í fimta er býtt í tveir partar, Vegleiðing um føroyskt og Vegleiðing til partarnar.
Í Vegleiðing um føroyskt er yvirlit yvir bókaheildina, frágreiðing um lærugreinahugsan og lærusjónarmið í Nem í fimta og lýsing av…
Bókin er í seks pørtum, og hvør partur leggur dent á okkurt ávíst:
- Kalt niður eftir bakinum leggur dent á søgur og listarverk, sum fáa tað at renna kalt niður eftir bakinum.
- Sansa lýrikkin…
Rokning 5a - JavnbókStøddfrøði til fólkaskúlan
Rokning 5a er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 5 eru:
- Grundbók a, b …
Rokning 5a - GrundbókStøddfrøði til fólkaskúlan
Rokning 5a er partur av bókaheild til undirvísingina í støddfrøði í 5. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 5 eru:
- Grundbók a, b …
Rokning 4b - JavnbókStøddfrøði til fólkaskúlan
Rokning 4b er partur av bókaheild til undirvísingina í støddfrøði í 4. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 4 eru:
- Grundbók a, b
- Lærarabók…
Rokning 4b - LærarabókStøddfrøði til fólkaskúlan
Lærarabók til bókaheildina Rokning 4b, sum er til støddfrøði í innskúlingini.
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmingin lýðandi og trygt inn í arbeiðið við tølum og…
Rokning 4b - GrundbókStøddfrøði til fólkaskúlan
Rokning 4b er partur av bókaheild til undirvísingina í støddfrøði í 4. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 4 eru:
- Grundbók a, b
- Lærarabók…
Mállærubók at brúka saman við bókaheildini Nem í fjórða. t:
Í mállærubókini eru mállæru-, rættskrivingar- orðabóka- og lesifatanaruppgávur.
Partarnir í mállærubókini hava somu heiti sum partarnir í næmingabókini: Ótrúligt, Søga mín,…
Rokning 4 - avritsmappaStøddfrøði til fólkaskúlan
Rokning 4, avritsmappa er partur av bókaheild til undirvísingina í støddfrøði í 4. flokki.
Høvuðspartarnir í ROKNING 4 eru:
- Grundbók a, b
- Lærarabók a, b
- Uppgávubók
- Avritsmappa
- Hálvársroyndog…
Læraravegleiðingin til Samfelagið og eg er ætlað sum ígongdsetari og eyka tilfar til læraran.
Endamálið við øllum tilfarinum er, at við næmingabókini, undirvísingargongdunum á Snar og læraravegleiðingini, hevur lærarin tilfar, honum tørvar fyri at fylgja námsætlanini…
Mállærubók at brúka saman við bókaheildini Nem í triðja. Í mállærubókini eru mállæru-, rættskrivingar- orðabóka- og lesifatanaruppgávur.
Partarnir í mállærubókini hava somu heiti sum partarnir í næmingabókini: Skógvarnir siga frá, Tað grumma, Filmurin kallar, Nýggj…
Rokning 4 - UppgávubókStøddfrøði til fólkaskúlan
Uppgávubók til Rokning 4, sum er partur av bókaheild til undirvísingina í støddfrøði í fólkaskúlanum. Uppgávubókin er skipað eftir evnum við somu kapitlum sum grundbøkurnar. Til hvønn kapittul í Grundbókini er altso ein samsvarandi kapittul við sama fakliga innihaldi í…
Søga 5, eitt land í menning - Læraravegleiðingeitt land í menning
Menning er eitt yvirskipað evni í søgubókini. Menningin av føroyska samfelagnum fyllir nógv í flestu pørtunum í bókini
Læraravegleiðingin til Søga 5, eitt land í menning er eins og næmingabókin býtt upp í 9 partar, og hava partarnir sama heitið sum í…
Søga 5, eitt land í menning - Næmingabókeitt land í menning
Menning er eitt yvirskipað evni í søgubókini. Menningin av føroyska samfelagnum fyllir nógv í flestu pørtunum í bókini
Bókin er í 9 pørtum, og dentur verður lagdur á at fáa samband millum tað søguliga og gerðandisdagin hjá næmingum í 5.…
Rokning 4a - LærarabókStøddfrøði til fólkaskúlan
Lærarabók til bókaheildina Rokning 4, sum er til støddfrøði í innskúlingini.
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmingin lýðandi og trygt inn í arbeiðið við tølum og…
Rokning 4a - JavnbókStøddfrøði til fólkaskúlan
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 4 eru:
- Grundbók a, b
- Lærarabók…
Rokning 4a - GrundbókStøddfrøði til fólkaskúlan
Rokning 4a er partur av bókaheild til undirvísingina í støddfrøði í 4. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 4 eru:
- Grundbók a, b
- Lærarabók…
“Samfelagið og eg” er næmingabók í Samfelagsfrøði í 7. flokki.
Bókin, Samfelagið og eg, býtt upp í 10 partar. Bókin viðger Húskið, Skúlan, Næmingafólkaræði, Vinalag, Rættindi og skyldur hjá børnum, Frítíð, Fólkaræði, Kommunur, Samavgerarrætt og…
Læraravegleiðingin til Nem í fjórða er býtt í tveir partar, Vegleiðing um føroyskt og Vegleiðing til partarnar.
Í Vegleiðing um føroyskt er yvirlit yvir bókaheildina, frágreiðing um lærugreinahugsan og lærusjónarmið í Nem í…
Nem í fjórða er í seks pørtum, og hvør partur leggur dent á okkurt ávíst:
Ótrúligt leggur dent á eitt serstakt slag av frásagnum, sum skiftir millum fiktión og ikki-fiktión.
Søga mín leggur dent á myndasøgur og tekstslagið…
Føroyingasøga hevur eitt heilt serligt pláss í føroyskari mentanarsøgu. Teksturin varð fyrstu ferð týddur til føroyskt í 1832, og síðani eru fleiri týðingar og fleiri útgávur komnar av søguni.
Rokning 3 - UppgávubókStøddfrøði til fólkaskúlan
Rokning 3 er partur av bókaheild til undirvísingina í støddfrøði í 3. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 3 eru:
- Grundbók a, b
- Lærarabók a, b …
Rokning 3b - JavnbókStøddfrøði til fólkaskúlan
Rokning 3b er partur av bókaheild til undirvísingina í støddfrøði í 3. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 3 eru:
- Grundbók a, b
- Lærarabók a, b …
Rokning 3b - GrundbókStøddfrøði til fólkaskúlan
Rokning 3b er partur av bókaheild til undirvísingina í støddfrøði í 3. flokki. Undirvísingarheildin førir næmingin lýðandi og trygt inn í arbeiðið við tølum og rokning.
Høvuðspartarnir í ROKNING 3 eru:
- Grundbók a, b
- Lærarabók…
Rokning 3a - LærarabókStøddfrøði til fólkaskúlan
Lærarabók til bókaheildina Rokning 3, sum er til støddfrøði í innskúlingini.
Rokning 3a er partur av bókaheild til undirvísingina í støddfrøði í 3. flokki. Undirvísingarheildin førir næmingin lýðandi og trygt inn í arbeiðið við tølum og…
Rokning 3b - LærarabókStøddfrøði til fólkaskúlan
Lærarabók til bókaheildina Rokning 3b, sum er til støddfrøði innskúlingini.
Rokning 3b er partur av bókaheild til undirvísingina í støddfrøði í 3. flokki. Undirvísingarheildin førir næmingin lýðandi og trygt inn í arbeiðið við tølum og…
Í hesi bók verður samvirkisnám (samstarvslæra) sett saman við nógvum pørtum úr floksleiðslu, m.a. hvussu tú skipar og stuðlar læritilgongdirnar hjá næmingunum og ger tær tilelvandi, og hvussu tú fært fyrimunir av at leggja dent á ítøkilig øki sum innrættan av flokshøli, eina…


text:
CCF 21
TSB D 355
1 So skeyt Gunnar nýtur drongur,
- og hon hin villa –
sundir gekk hans bugastrongur,
- tá gjørdi hon illa,
illa sveik hon reystan drong,
og tað var tó illa.
2 Halgerð, vís mær nú tín tokk’
veit mær dugnað við hárlokk.
3 Hár mítt hevur meg væl prýtt,
tað er bæði gult og sítt.
4 Sig mær skjótt og satt nú frá,
hví tú vilt hárlokkin fá.
5 Verja man eg meg væl um stund,
fái eg notið buganum.
6 Veit mær hann skjótt, sit so við frið,
lívið mítt har liggur við.
7 Leggur tú ta virði á,
hárlokk skaltú ikki fá.
8 Huga man eg, tá tað var,
høgg á kinn at tú gaft mær.
9 Verða mantú slíkt minni við,
sum tú nú gert tær ágiti.
10 Móðir fellir møðig tár,
hjálp tær sonur, við mítt hár.
11 Ei skulu bragdar briga mær,
eg reiv hár av høvdi tær.
CCF 21
TSB D 355
Uppruni: V.U. Hammershaimb: “Færøiske kvæder II”, 1855.
Útgávur:
1. Føroya kvæði (Chr. Matras greiddi til útgávu, 1951) Band I, s. 452.
2. Føroya kvæði (Inngangur og úrtøk eftir Dánjal Niclasen, 1999) 7. bind, s. 56
Heimild: Úr Suðuroy. J.H. Schrøter (1771-1851), Hvalba.
Í: Gunnar spyr konu sína, Hallgerð, hvaðani hon hevur fingið ostin hjá sær. Hon svarar, at tað skal hann einki leggja í, og hann slær hana undir vanga. F, Í: Fíggindar Gunnars koma til hús hansara, og hann biður konu sína geva sær lokk av hári hennara til bogastrong. Hon minnir hann á kinnhøggið á sinni og sýtir honum bøn. Í: Gunnar letur lív.
á føroyskum: CCF 21 (eisini á íslendskum)


text:
##med2##
Fyri Håkan Ericsson, landsliðsvenjara var 0-1 tapið fyri Skotlandi tað mest harmiliga higartil hjá honum sum føroyskur landsliðsvenjari. Sjálvt um tað lutvíst minti um 0-1 tapið fyri Danmark, so kendi Håkan eitt minni vónbrot aftaná 0-1 tapið fyri Danmark enn hann gjørdi í kvøld.
Men Håkan er stoltur av sínum monnum og tí megnar arbeiðsavrikinum teir framdu, ikki minst er Håkan fegin um verjuavrikið, og hann vísir á, at skotar megnaðu bara at fáa tvey góð innlegg inn í føroyska brotsteigin í kvøld.
Håkan heldur, at avrikini í teimum seinastu dystunum avgjørt er nakað sum byggjast kann á í framtíðini.
Á ljóðfíluni omanfyri ber til at hoyra samrøðuna reportarin hjá FM1, Petur Asbjørn Lervig gjørdi við Håkan Ericsson.
Føroyar – Skotland 0-1 (0-0)
0-1: Lyndon Dykes 86.
Føroyar: Teitur Matras Gestsson – Gilli Rólantsson Sørensen, Odmar Færø, Heini Vatnsdal (Hørður Askham, 58.), Sonni Ragnar Nattestad, Viljormur Davidsen (Petur Knudsen, 59.) – Hallur Hansson (John Frederiksen, 91.), Brandur H. Olsen, Gunnar Vatnhamar, Ári Mohr Jónsson – Jóan Símun Edmundsson (Klæmint A. Olsen, 93.)
Á beinkinum uttan at verða skiftir inn: Gunnar Nielsen, Mattias H. Lamhauge, Jóannes K. Danielsen, Jóannes Bjartalíð, Sølvi Vatnhamar, Tróndur Jensen, Hannes Agnarsson
Gult kort: Brandur Hendriksson Olsen
Venjari: Håkan Ericson
Hjálparvenjari: Eli Hentze


text:
Sagt verður frá, at ársaðalfundur Argja Bóltfelags verður mikudagin hin 3. februar 2021, kl. 19.00 í AB-húsinum.
Skrá sambært viðtøkum felagsins:
1. Ársfrágreiðing
2. Kassameistarin leggur fram grannskoðaðan roknskap fyri farna árið
3. Viðgerð av uppskotum og málum, sum eru løgd fyri aðalfundin
4. Val av starvsnevnd og varalimum
5. Val av grannskoðara
6. Ymiskt
Viðvíkjandi punkt 3 hevur nevndin lagt fyri aðalfundinum uppskot til broytingar í viðtøkum felagsins um, nær aðalfundurin kann vera hildin:
Grein 4: Orðingin "Aðalfundurin verður hildin í februar mánaði við hesi dagskrá:" Verður broytt til "Aðalfundurin verður hildin áðrenn februar mánaður er farin við hesi dagskrá:"
Grein 5: Orðingin "Aðalfundurin verður kunngjørdur 8 dagar frammanundan og lýsingin verður uppafturtikin." Verður broyt til "Aðalfundurin verður kunngjørdur í fyrsta lagi 28 dagar frammanundan og í síðsta lagi 14 dagar frammanundan og lýsingin verður uppafturtikin."
Grein 6: Orðingin "Eykaaðalfundur skal kunngerðast 8 dagar frammanundan." Verður broyt til "Eykaaðalfundur skal kunngerðast í seinasta lagi 8 dagar frammanundan."
Verandi viðtøkur hjá Argja Bóltfelag síggjast við at trýsta her.
Vinarligast
Nevndin


text:
23 ÁRA GAMLA AMAYA COPPENS VARÐ HANDTIKIN Í SAMBANDI VIÐ MÓTMÆLISTILTØKINI, SUM HAVA VERIÐ Í NIKARAGUA SÍÐAN APRÍL. ALT, HON HEVUR GJØRT, ER AT TAKA LUT Í FRIÐARLIGUM MÓTMÆLISTILTØKUM AT MÓTMÆLA TÍ HARÐLIGU FRAMFERÐINI HJÁ STJÓRNINI MÓTI MÓTMÆLISFÓLKI.
Mánakvøldið 10. septembur í ár vórðu Amaya Coppens og ein vinkona úr studentarørsluni handtiknar av monnum í dularbúna. Amaya stríddist óttaleys fremst í studentamótmælisgongunum, tá ið hundraðtals mótmælisfólk vórðu dripin á gøtuni. Nú skulu vit gera okkara part og stríðast fyri Amayu. Skriva undir og hjálp okkum at fáa hana leyslatna.
Hóast sín unga aldur er Amaya longu ein sterk mannarættindastríðskvinna. Hon er læknalesandi á fimta ári. Tá ið mótmælini tóku seg upp um miðjan apríl, gjørdist hon eitt av oddafólkunum í studentarørsluni Tann 19. apríl, sum friðarliga stríðist fyri rættvísi og fólkaræði í Nikaragua. Amaya brúkti eisini sín læknafakliga kunnleika, tá ið hon hjálpti særdum mótmælisfólkum undir mótmælunum.
Ta fyrstu vikuna sat Amay fongslað í El Chipote-fongslinum, sum er víðagitið fyri mannarættindabrot, píning og kynsligan ágang undir avhoyringum. Amaya slapp ikki at seta seg í samband við sakførara, hon kom ikki fyri ein dómara innan fyri 48 tímar, sum lógin ásetur, og hon fekk einki samband við familjuna. Tað var ikki fyrr enn eina viku seinni, at hon alment varð ákærd fyri yvirgang, eldáseting, harðskap og fyri at eiga óglóglig vápn. Hon situr nú í einum kvinnufongsli og bíðar eftir endaligum dómi.
Hjálp okkum at basa politiskari kúgan og harðskapi í Nikaragua. Skriva undir beinanvegin!
Alt fleiri verða fongslað í Nikaragua, og stjórnin brúkar áhaldandi vápnamegi móti mótmælisfólki. Tað eru ofta alvápnaðir, stjórnarstuðlandi, hálvhernaðarligir bólkar, sum fremja harðskapin. Meira enn 400 sosialir leiðarar og aktivistar er handtiknir í sambandi við mótmælistiltøkini. Hvørja viku verða aktivistar, lesandi og aðrir vanligir borgarar handtikin á gøtuni ella í heiminum.
Vit krevja, at myndugleikarnir í Nikaragua:
- beinanvegin leyslata studentaleiðarar, aktivistar ella onnur mótmælisfólk, sum bara eru fongslað fyri friðarliga at hava brúkt sítt talu- og savningarfrælsi,
- halda altjóða lóg gjøgnum alla tilgongdina frá handtøku til fongsling og tryggja fongslaðum atgongd at sakførara, dómara og familju og
- gevast at jagstra, fongsla og kriminalisera friðarlig mótmælisfólk.


text:
Fólkaskúlar, 1.-3. flokk
Skúlagongd
Skúlagongdin er í alt størri mun vorðin ein hornasteinur undir menningini hjá øllum børnum. Skulu tey mennast og trívast við teimum krøvum, ið dagsins samfelag setir til tey, er neyðugt at undirvísingin fer fram í einum mennandi og tíðarhóskandi umhvørvi.
Kommunan leggur tí stóran dent á, at fólkaskúlin gevur børnunum eitt gott støði at standa á, økir um hug teirra at læra og annars er grundvøllur fyri virkishugi og fakligum førleikum.
Tað eru tríggir skúlar í Sunda kommunu ein í Hósvík, ein í Hvalvík og ein á Oyrarbakka.
Í Hósvíkar skúla og í Hvalvíkar skúla ganga næmingar frá 1.-3. flokk. Í skúlanu við Streymin á Oyrarbakka ganga næmingar frá 1. -10. flokk.
Skúlsamstarv er í millum Sunda og Eiðis kommunur. Skúlabørn frá 8. - 10. flokk ganga í Skúlanum við Streymin.
10. flokkur kallast E-nám og er skipaður sum samstarv millum tríggjar skúlar. Skúlan við Streymin, Stranda skúla og Fuglafjarðar skúla.


text:
NÝGGJAN BYGNING
RTS hevur fingið tak yvir høvdi
RTS og MPC hava saman keypt ein vinnubygning áhavnarlagnum í Runavík. Bygningurin ið er bygdur í 1989 og er uml 600 m2, av hesum eru 120 m2 innrættaðir til skrivistovu. Ætlanin er at RTS skal nýta bygningin til goymslu og skrivstovu. Við hesum keypi verður øll goymslan hjá RTS savna á einum stað, sum liggur tætt við skrivstovuna. Og fer hetta at lætta munandiumarbeiði .
Í hesum sambandi er eisini eitt viðlíkahaldsfólk sett í starv. Og hesin skal hesin hava sína dagligu gongd á goymsluni.


text:
Ein møgulig neyðtøka av einari kvinnu í starvsvenjing umborð á einum Maersk-skipi aftaná eitt drykkjukvøld, hevur nú fingið Maersk at koyra fimm yvirmenn úr starvi fyribils, yvirmenn, sum vóru umborð á skipinum, tá neyðtøkan skal vera farin fram.
- Vit eru skelkað av hesum. Hátturin, sum neyðtøkan skal vera framd, er ikki bara í stríð við vanliga anstendigheit, siðlæti, men ikki minst móti virðum okkara og tað, vit standa fyri í Mærsk. Slíkt má undir ongum umstøðum henda, hvørki umborð á skipum okkara ella aðrastaðni í fyritøkuni, sigur Palle Laursen, tekniskur stjóri hjá Maersk, við Berlingske Tidende.
Í einum skrivi sigur 19 ára gamla kvinnan, sum skal vera neyðtikin:
“Umleið klokkan 6 ella 7 vaknaði eg nakin í song míni,” skrivar kvinnan í einum telduposti til Maritime Legal Aid & Advocacy, sum er ein løgfrøðiligur almannagagnligur (nonprofit) felagsskapur, sum stríðist fyri rættindum hjá sjófólki.
“Klæðini hjá mær lógu slødd á gólvinum, og eg var ógvuliga ring av timburmonnum. Blóð var á songjarklæðunum, og eg visti beinanvegin, at eg var valdstikin (neyðtikin). Eg var jomfrú – og eg merkti, at eg var ógvuliga eym. Eg visti akkurát, hvat var hent,” skrivar kvinnan.
Sambært kvinnuni var tað ein gott og væl 60 ára gamla maskinmeistari, sum valdstók hana. Tað hendi aftan á eina drykkjuveitslu umborð, har fleiri yvirmenn vóru við.
Kvinnan skrivar í teldupostinum, at hon ikki er tann einasta, sum er valdstikin undir útbúgvingini. Í hennara flokki eru 50 kvinnur, og hon veit, at í hvussu er fimm teirra eru valdstiknar undir 1 ára starvsvenjingartíðini til sjós.
Hvørki navnið á kvinnuni ella skipinum, hon var við, eru almannakunngjørd, men tekniski stjórin, Palle Laursen, sigur, at so mikið er komið fram, at til ber at siga, hvat skip, talan er um og hvørji starvafólk (manning), talan er um.
Maritimedanmark / gCaptain / Splash247


text:
Blokkfloytu undirvísing
Blás við Ljómi Tónlistarskúlin Norðljómur vil við hesum skrivi bjóða blokkfloytu undirvísing í Hvalvíkar skúla. · Undirvísi…
Skúlarenning
Vit hava skúlarenning fríggjadagin 10.09.2021.Minst til at hava vatndunk við. Ikki er neyðugt at hava skúlatasku við. Dagurin er l…
Felagsforeldrafundur
Felagsforeldrafundur verður í skúlanum týsdagin tann 07.09.2021 kl. 19:00 Evnið er lesing og gott samstarv millum hús og heim.
Skúlamjólk
Góðu foreldur og næmingar Fyri at vit kunnu bíleggja skúlamjólk, verða tit biðin um at tekna barnið fyri mjólk skjótast gjørligt,…
Skúlabyrjan
Skúlagongdin byrjar aftur mikudagin 18. august. Annar og triði flokkur møta kl. 09:00 Fyrsti flokkur møtir kl. 10:00 Fyri næmin…
Vika 24
Vika 24: Mán. Sum vanligt Týs. Sum vanligt Mik. Vit fara til Hósvíkar. Um viðrar, so ganga vit niðan á Rishellu. Vit fáa okkurt…


text:
Filmsbrot
- Les meira
Næmingar á Glasi vunnu 3. heiðursløn í filmskapping hjá IRF7. november 2018
Mánadagin 5. nov. vórðu vinnararnir av filmskappingini um at endurnýta meira pappír og papp bodnir til hátíðar...
- Les meira
Glasir: Almenn móttøka10. august 2018
- Les meira
Felags prógvhandan á Glasi 2018: Tala rektarans til pisurnar29. juni 2018
- Les meira
Glasir hægri- og víðari nám: Fíggjarbúskapur9. juni 2018
- Les meira
Árni Ellefsen um fíggjarbúskap29. mai 2018
Árni Ellefsen, forstjóri í BankNordik, greiðir frá um samsarvið við Glasir og tey, ið lesa fíggjarbúskap á Gl...
- Les meira
Hví velja Glasir?17. mai 2018
"Ein trupuleiki er, at flestu ung søkja blint inn á gymnsialt miðnám", ljóðar frá skúlastjóranum á Glasir
-
GLASIR bjóðar út 7 spennandi útbúgvingar í heyst16. apríl 2018
Fulltíðar útbúgvingar Glasir bjóðar út tvær fulltíðar útbúgvingar í heyst. Tann fyrra er Fíggjarbúskapur...
- Les meira
Útbúgving er umráðandi6. mars 2018
tekstur
- Les meira
Oscar tala6. mars 2018
-
INNFLYTINGIN Á GLASIR: BRÚKARABÓLKAR20. november 2017
Fyrireikingin til innflytingina í nýggja bygningin í Marknagili er í gongd. Landsverk og Glasir hava sett nakrar br...


text:
Chicago
Chicago er ein býur í stakríkinum Illinois í USA. Hann hevur umleið 2,9 mió. íbúgvar og er triðstørsti býur í USA. Orðið Chicago kemur úr Illinois-Miami "shikaakwa" og merkir villleykur. Millum annað liggur fyrrverandi heimsins hægsti bygningur, Sears Tower, í býnum. Men Chicago er sjálvandi nógv meir enn tað. Í 1850 búðu bert 30 000 fólk í Chicago, men í 1890 var íbúgvatalið meira enn ein millión fólk.
Mentan[rætta | rætta wikitekst]
Listarliga er býurin ómetaliga ríkur, og umframt øll hugsandi tónleikanøvn, sum koma hendavegin, eru nógv listasøvn við bæði klassiskari og nútímans list. Fjølbroyttu býarpartarnir Belmont og Wicker Park eru á tremur við barrum og kaféum, har tey ungu hittast, lítlum sølubúðum, har tú fært alt frá vatnpípum og brúktum bókum til heimagjørd klæði, og bíligum konsertstøðum, har alt frá etniskum tónleiki og jazzi til Heavy Metal og elektroniskan tónleik verður spælt.
Um 1910 tók jazzurin sær nýggjan høvuðsstað, stórbýin Chicago, norðarlaga í Amerika. Nógvir afroamerikanarar fluttu norðureftir, tí í verksmiðjum á Chicagoleiðini var arbeiði at fáa. Tey tóku jazzin við sær. Mangir tónleikarar, eitt nú Joe King Oliver, Louis Armstrong og Kid Ory spældu sín besta New Orleans-jazz í Chicago. Hvítir tónleikarar fóru at taka eftir teimum. Hesin jazzur varð eyknevndur dixieland. Dixieland er í m.a. Louisiana.
Ítróttur[rætta | rætta wikitekst]
- Amerikanskur fótbóltur: Chicago Bears.
- Hornabóltur: Chicago Cubs og Chicago White Socks.
- Kurvabóltur: Chicago Bulls.
Sí eisini[rætta | rætta wikitekst]
Ávísingar úteftir[rætta | rætta wikitekst]
Coordinates: 41°52′48″N 87°38′0″W / 41.88000°N 87.63333°W
Keldur[rætta | rætta wikitekst]


text:
Á kommunuvalinum týsdagin 10. november valdu borgararnir í Nes kommunu nýtt bygdaráð. Til valið høvdu 969 valrætt og 823 valdu, ella 84,9 %.
Bert ein listi var og úrslitið var:
- Heini Súnason Kristiansen – 150 atkvøður
- Súni í Hjøllum – 142 atkvøður
- Høgni Hansen – 100 atkvøður
- Elin Ólavsdóttir á Torkilsheyggi – 97 atkvøður
- Jan Højgaard – 65 atkvøður
- Petur Jákup Anfinnur (Dakko) Petersen – 58 atkvøður
- Rannvá í Túni Petersen – 53 atkvøður
- Kaj Eli Hansen – 51 atkvøður
- Hallfríð Lamhauge Kjeld – 49 atkvøður
- Hanna Krista Poulsen – 47 atkvøður
- Janus Thomsen – 6 atkvøður
Listin fekk 2 atkvøður og 3 atkvøður vóru blankar.
Tey fyrstu 7 á listanum eru vald í bygdráðið fyri Nes kommunu fyri árini 2021 – 2024.
Nes kommuna


text:
Ceviche á peruanskan hátt
Tilfar til 6 lítlir verðar
1 kg av feskum flaki (hýsa, toskur, skeggbrosma ella líknandi fiskaslag)
1 stórur reyðleykur
1 koppur av lime saft ( 10-15 lime fruktir)
3 deymkorra stelkir við bløðum
Í lógvan av fínt skornum deymkorra bløðum
1 – 2 miðalsterkar kili fruktir ( t.d. habanero )
Salt
1 pk av snerktum maiskorni, ið kann keypast í sølubúðum.
Mannagongd
Sker flakið í lítlir fýrakantar og lat teir í eina glasskál.
Stoyt so mikið av køldum vatni í skálina, at vatnið hylur fiskin.
Lat 1 skei av salti í vatnið.
Legg lok á skálina og set hana í køliskápið, meðan tú ger leykin kláran.
Sker leykin í tunnar flísar.
Gníggja leykflísarnar við 1/2 skeið av salti, og skola síðani flísarnar við køldum vatni, so at salti fer av flísunum.
Sker kilifruktirnar í helvt og tak fræini úr fruktunum.
Finn eina stóra glasskál, og lat fiskapettini, deymkorra stelkarnir, kili fruktirnar og helvtina av leykinum í skálina.
Stoyt lime saftina omanyvir tilfarið í skálini.
Stroyð eisini eitt sindur av salti omanyvir tilfarið.
Legg lok á skálina og set hana í køliskápið í umleið 10 minuttir ella til fiskurin hvítnar.
Tak síðani deymkorra stelkarnar og kili fruktirnar úr skálini.
Sker kili fruktirnar smátt.
Smakka ceviche blandingina, og kanna um henni vantar salt.
Nú er klárt at borðreiða.
Deil ceviche blandingina á 6 tallerkar.
Legg nakrar leykskivur omanyvir ceviche á hvørjum tallerki.
Stroyð fínt skorið deymkorra og kili omanyvir leykin.
Snerkt maisarkorn smakkar sera væl afturvið ceviche rættinum.


text:
CCF 151
TSB D 71
1 Eg elskti mær ein svein í løn,
- so listiliga lokkar hann lítin lilja –
og tað visti eingin uttan eg og hann.
- For elskógin fangar man sorrig.
2 Tað kom sær so víða í orð,
at tað kom í mín faðirs garð.
3 Mín faðir ætlaði at kvala meg,
mínir frændur ætlaðu at selja meg.
4 Mín faðir sendi boð eftir mær,
at eg skyldi skeinkja vín fyri sær.
5 Tá ið eg kom í mín faðirs garð,
eg feldi so mangt eitt møðugt tár.
6 Eingin bað meg sita ella stá,
og eingin vildi mær glasið fá.
7 Uttan mín onkamóðir tá,
hon fekk mær stól og hyndu á.
8 “Tú set teg niður, ússaliga kvinna,
hví *lætst tú teg yvirvinna?”
9 Sum eg sat har við angist mín,
tá kom mín biðil gangandi inn.
10 Tað gjørdi hann, mín festarmann prúð,
hann leiddi meg av hallini út.
11 Hann tók meg undir sítt samdragið skinn,
og fylgdi mær so í høgaloft inn.
12 Nú havi eg forvunnið allan harm,
eg sovi hvørja nátt í mín kærastas arm.
13 Nú havi eg forvunnið al kvíða,
- so listiliga lokkar hann lítin lilja –
hvørja nátt sovi eg við mín kærastas síða.
- For elskógin fangar man sorrig.
CCF 151
TSB D 71
Handrit: Savn Schrøters 1825 (Ny kgl. Saml. 346.8°). Schrøters Blandinger, Savn Hammershaimbs (AM, Access. 4) nr. 20.
Útgávur:
1. Danmarks gamle Folkeviser VII. Udgivet 1899-1904 af Axel Olrik, s. 571.
2. Føroya kvæði (N. Djurhuus greiddi til útgávu 1972), Band VI, s. 148.
3. Føroya kvæði (Inngangur og úrtøk eftir Dánjal Niclasen, 2003) 31. bind, s. 38.
Heimild: Úr Suðuroy: Johan Hendrik Schrøter (1771-1851), Vági, 1825.
Í nøkur ár hevur genta drong í loynd, men at enda fær pápi hennara greiðu á tí. Hon verður boðsend at taka við dómi frá familjuráði. Ymiskar revsingar eru havdar á lofti. D: Hon verður burturvíst at bidda til lívsins uppihald. Meðan hon er burturstødd, doyggja øll hennara. Hon arvar, fer heimaftur og giftist dreingi sínum. F: Drongur hennara kemur, fer av stað við henni, og tey giftast. Í, N: Hon verður seld einum múgvandi greiva. Lív hennara er ógvuliga strævið og tungt, men hon letur væl at, tá ið hon skrivar heim. Síðani verður hon send manni, sum hon er góð við, og hon er eydnurík, men letur illa at, tá ið hon skrivar heim.
á føroyskum: CCF 151 (eisini á donskum, íslendskum og norskum)


text:
Í øðrum kapittuli í Føroyingasøgu fáa vit at vita, at Tróndur í Gøtu er í Noreg meðan Haraldur Gráfeldur er kongur har. Føroyingasøga sigur eisini, at Havgrímur í Suðri hevði helmingin av Føroyum í len frá Haraldi Gráfeldi, samstundis sum Brestir og Beinir hava hin helmingin í len frá Hákuni jalli. Hetta man ikki vera heilt rætt, tí hvørgin teirra man hava havt nakað vald í Føroyum, og orðið len (lánorð úr týskum - Lehn) var ikki komið inn í norrønt mál so tíðliga.
Haraldur 2. (Eiriksson) Gráfeldur var norskur kongur í tíðarskeiðnum uml. 955- 970. Vit vita ikki nær hann varð føddur, men hann doyði í 970. Hann var abbasonur Harald Hárfagra og sonur Eirik Blóðøks og Gunnhild Gormsdóttir, men hann varð fostraður upp hjá danska konginum Haraldi Blátonn, sum var mammubeiggi hansara. Haraldur Gráfeldi og brøðurnir verða róptir Eirikssynirnir.
Eirikssynirnir vóru í støðugum stríði við pápabeiggjan Hákun Góða kong, eftir at hann hevði rikið pápa teirra úr Noregi. Við stuðli frá Haraldi Blátonn sigraðu Eirikssynirnir á Hákuni Góða í bardaganum í Fitjum í 961. Haraldi Blátonn setti sum treyt fyri at hjálpa Eirikssynunum, at teir skuldu stýra Noregi sum lýðkongar hansar, um teir vunnu. Eftir hetta gjørdist Haraldur Gráfeldi kongur, og ráddi saman við fýra yngri brøðrum undir danakongi.
Eirikssynirnir ráddu nú á Vesturlandinum, men ynsktu meiri vald og royndu at leggja størri part av Noregi undir seg. Teir fóru tí í stríð við Hákun jall Sjúrðarson, sum sat við valdinum í Trøndaløgum og Norðurnoregi. Haraldur Blátonn ynskti ikki, at Eirikssynirnir skuldu fáa alt ov nógv vald og valdi tí at stuðla Hákuni jalli í stríðnum.
Í 970 varð Haraldur Gráfeldur biðin um at koma til Danmarkar, men á ferðini higar varð hann dripin í einum slysálopi. Brøðurnir rýmdu úr Noregi, og Haraldur Blátonn lat valdið í Noregi til Hákun jall.
Viðurnavnið Gráfeldur fekk Haraldur eftir, sambært Søgu Harald Gráfeldar í Heimskringlu eftir Snorra Sturluson, at hann hevði møtt einum íslendskum handilsmanni, ið seldi skinn, men sum ikki slapp av við veðraskinn. Haraldur spurdi handilsmannin, um hann vildi lata sær eitt skinn, og tað vildi hann. Haraldur valdi sær ein gráan feld, og eftir tað seldi handilsmaðurin øll síni skinn, og kongurin varð kallaður Haraldur Gráfeldur síðan hendan dag.
Keldur:
Føroyingasøga
Hans J. Debes: Føroya Søga 1
Hans J. Debes: Ólavur Haraldsson og Noregs ríki - ein søgu lýsing
Wikipedia


text:
Bygdarráðið samtykti mánakvøldið at bjóða út arbeiðið at um- og útbyggja frítíðarskúlan á Brekkukletti og at byggja nýggj hølir til barnagarðin.
Nes kommuna keypti í 2006 eini sethús á Brekkukletti til frítíðarskúla. Frítíðarskúlin hevur roynst væl og starvsfólk og børn hava trivist sera væl. Tað er tó ov trongligt og í takt við, at barnatalið í kommununi veksur, hevur Trivnaðarnevndin, saman við leiðsluni í frítíðarskúlanum, seinasta árið arbeitt við útbyggingarmøguleikum. Avgerð er nú tikin um at taka tilbygningin (bilhúsið) suðureftir niður, og byggja uppaftur 2 hæddir, so frítíðarskúlin verður víðkaður við gott 150 fermetrum. Harumframt verða umvælingar og dagføringar gjørdar á verandi bygning. Mettur kostnaður 3,2 mió. kr.
Eisini í barnagarðinum er við at gerast ov trongligt. Fyri at nøkta framtíðartørv er samtykt at byggja nýggjan bygning í 2 hæddum suður frá og saman við frítíðarskúlanum, sum skal hýsa elstu børnunum í barnagarðinum. Hvør hæddin verður 150 fermetrar og í fyrsta umfari verður bara ovara hæddin innrættað. Mettur kostnaður er 4,7 mió. kr.
Í metta kostnaðnum, sum er uppá íalt 7,9 mió. kr., er roknað við innbúgvi, projektering, eftirliti og mvg.
Tað er Fuglark sum hevur ráðgivið og gjørt kostnaðarmetingar. Nú verður farið undir at detailprojektera og at gera útbjóðingartilfar. Eftir ætlan verður arbeiðið boðið út í summar.


text:
Strálan skipar fyri tiltaki á Strondum
2 hvítusunnudag 25.mai
Døgurði verður hendan dagin í Bygdahúsinum kl.13.
Tað verður ein 3 rætta menu (asparges suppa – neytakjøt – ísur og kaffi omaná).
Møguleiki verður eisini at keypa drykkjuvørur til matin.
Andrias kemur at spæla klavertónleik inn ímillum undir borðhaldinum.
Eyðun Jacobsen hevur júst givið út fløguna ( Á veg heim)
Hann kemur undir borðhaldinum at syngja nakrar sangir – møguleiki verður eisini at ogna sær fløguna og fáa hana signeraða.
Døgurðin kostar 200 kr
Børn 7 – 12 ár 100 kr
Goldið verður kontant ella við korti, tá ið tit koma.
Til tey yngstu børnini selja vit franskan hot dog fyri 20 kr. Børnini sleppa ókeypis í hoppiborgirnar – eisini vísa vit barnafilm í biosalinum ókeypis.
Tey yngstu børnini eta í lítla sali. Eru børnini heilt smá, so hava tit tey sjálvandi hjá tykkum.
Teknið tykkum til døgurðan í seinasta lagi hóskvøldið 21.mai.
Konsert verður í biosalinum kl. 20 við countrykonginum Hallur Joensen og vinmenn. Hallur er júst í ferð við at geva eina nýggja fløgu út og kemur hann eisini at taka onkran nýggjan sang. Ja, hví ikki seta seg væl fyri í hugnaliga biosalinum at lurta eftir góðum countrytónleiki (avmarkað pláss).
Konsertin kostar 130 kr ( í steðginum kaffi og køkur ókeypis)
Ikki seld atgongumerki verða seld hálvan tíma áðrenn konsertin byrjar.
Tekning fer fram á : stralan@stralan.fo ella ring/sms til 216500
Tiltakið hendan dagin er liður í at savna pengar til neystið hjá okkum


text:
Boðað verður frá at aðalfundur hjá Dansifelagnum í Havn verður í Hornahúsunum
fríggjakvøldið 23. oktober 2015, kl. 21:00. Skrá sambært viðtøkum
felagsins.
Umframt vanligu skránna til aðalfundin, verður eisini ein
drekkamunnur og høvi verður hjá nýggjum limum at tekna seg. Harumframt
verður høvi at skriva seg upp at skipa í vetur. Tá fundurin er liðugur verður farið upp á gólv. So skjótt skráin er
liðug, verður hon løgd út á heimasíðuna: www.danshavn.org. Fyrsta regluliga dansikvøld er
30. oktober 2015, kl. 22:00.
Barnadansurin í Norðurlandahúsinum byrjar 9. oktober 2015, kl. 20:00.
Ársveitslan verður leygarkvøldið 5. februar 2016, kl. 20, og er hetta
eisini seinasta dansikvøld.
Landsdansistevnan 2016 verður tann 21. mai 2016 í Klaksvík. Nærri kunning um hetta seinni.
Víðvíkjandi limagjaldi
Heitt verður á limir felagsins um at rinda limagjaldið á kr. 300 við
at flyta á konto felagsins í BankNordik 6460-150.899.9. Viðmerk navn og
limagjalda 2015-16. Limir, sum eru yngri enn 20 ár ella eru undir
útbúgving, gjalda ikki limagjald.


text:
Verkætlanin viðvíkjandi útbygging av verandi svimjihøll í Gundadali við nýggjari svimjihøll við langhyli, terapihyli, dampsauna, uttandura hitapotti v.m., er nú liðugt prosjekterað. Eitt høvuðsprosjekt fyriliggur og er klárt at bjóða út. Verkætlanin hevur fingið byggiloyvi.
Talan er um útbjóðing í høvuðsarbeiðstøku og skotið verður upp at bjóða fimm feløgum at luttaka í innbodnari lisitasjón.
Á eykabýráðsfundi í kvøld varð mælt býráðnum til at heimila umsitingini at bjóða verkætlanina út í høvuðsarbeiðstøku, og at heimila umsitingini at samráðast við bíligasta tilboðsgevara um sáttmála at leggja fyri nevnd og býráð, umframt at heimila umsitingini at gera avtalu við ráðgeva um at hava byggileiðsluna um hendi.
Útbjóðingin varð samtykt í kvøld. Sambært tíðarætlanini verður svimjihylurin boðin út nú, samráðingar um sáttmála skulu verða lidnar ultimo oktober, og tá skal spakin eisini setast í. Byggingin skal so eftir ætlan verða liðug ársskiftið 2022/2023.Sí torshavn.fo


text:
Sunday, January 19, 2014
Vencil 14 - Ummæli - nú er stund at gleða seg
81 síður av nýggjum føroyskum upprunaskaldskapi og týddum tekstum er í vavi tað, sum Vencil borðreiðir við hesa fjúrtandu ferðina, tíðarritið fyri skaldskap á føroyskum kemur út. Vencil er klekingarstaður hjá nýggjum rithøvundum og eitt bragd, sum er komið fyri at vera og takk fyri tað. Týðingar eru sjálvandi týdningarmiklar, tað sóu vit t.d. tá Ebba Hentze týddi Edith Södergran og tá Gunnar Hoydal týddi Allen Ginsberg, men hesa ferð er heldur stórur partur av ritinum týðingar, hetta hevur helst sína praktisku orsøk. Vencil fjúrtandi kom longu áðrenn jól, men í postkassanum hjá mær og øðrum haldarum lá hann ikki fyrr enn um hálvan januar sum ein nokkso seinkað jólagáva.
Permumyndin er enn sum áður upprunaprent, sum verður framleitt í Steinprenti til Vencil, og hesa ferð er tað Torbjørn Olsen, sum hevur teknað á steinarnar niðri á Skálatrøð. Myndevnið er reyðgrønt og religiøst við gulum strálum, so tað riggar væl til júst farnu jólahøgtíð, sjálvt um tað í roynd og veru snýr seg um eina illustratión av einum páskaleikriti. Tað er Alexandur Kristiansen, sum leggur út við trimum fínum yrkingum, sum av fyrstan tíð vórðu almannakunngjørdar her á listablogginum. Alexandur Kristiansen hevur síðan ta fyrstu útgávuna í 1968, givið út 22 bøkur, og hevur harumframt verið virkin og dugnaligur týðari. Nógv munu kenna hansara barnasangir, "Eitt lítið skýggj", "Lummalykta Óli" osfr., og sambært bókmentasøguni hjá Árna Dahl snúgva yrkingarnar seg um náttúruna, kvinnuna, ástina og deyðan. Lagt kundi verið aftrat, at summar av yrkingunum eru um mál og um at yrkja, og neyvan hevur nakar fuglfirðingur skrivað so nógvar alsknar lýsingar av Havnini sum hesin. Síðstu árini hevur Alexandur Kristiansen arbeitt við einum øðrum meira óítøkiligum yrkingarslagi. Hesar yrkingarnar eru meira surrealistiskar, dreymakendar minni mimetiskar og siðbundnar enn tær hava verið áður og spennandi er, tá ein svørthvít, kám fotomynd gerst byrjanin til eina skyggjandi gula yrking, ella tá ekspressionistiski meistaramálarin brúkar sína egnu húð sum lørift. Eg gleði meg til yrkjarin loypur heilt út í tað ótøkiliga løgna í einum komandi yrkingarsavni.
Nýggju yrkingarnar hjá Katrini Ottarsdóttir eru framúrskarandi. Tær eru á somu leið innihaldsliga, sum yrkingarnar í vælumtókta debutsavninum, tí vit eru enn stødd í tí forbannaða, grundleggjandi barndóminum, men tær eru betri, um somu tíð neyvari, opnari, musikalskari, meira kenslubornar við minni av sentimentaliteti og við reglum, sum koma púra óvart á lesaran. Mitt í einum ekspressivum eldhavi kemur ein regla so neyv, so turrislig, so gróðrarmikil, so rørandi, at hon slær luftina úr lesaranum: "tá hitin frá logandi jesusbíløtum uppi yvir barnasongum/ verður ov ørandi nærgingin/ sleppa børnini kanska at sova á deiliga kalda gólvinum við/ fótalagið/ hjá teimum vaksnu sum ikki enn eru vaknað". Støðið er tindhøgt í øllum trimum yrkingum, ið skapa stórar vónir til komandi savnið hjá Katrini Ottarsdóttir. Enn eina komandi klára kvinnuliga føroyska yrkjararødd eiga vit í Lív Mariu Róadóttir Jæger, sum hevur sjey stuttprosatekstir við í Vencil 14, tann næstseinasti, Panikkkærleiki er gott dømi um málið og stílin í hesum tekstunum, sum um somu tíð eru hvørkisliga neyvir og svakliga ekspressivir og intensir við denti á likamligar reaktiónir á sama hátt sum í søgum hjá danska høvundinum: Naja Maria Aidt.
Panikkkærleiki: Samrøðan er eitt træ. í býnum,
í eini park. Vit klintra upp, setningarnir eru
blaðungir og ljósagrønir sum vár. Tú sigur, og
so sigi eg, og so sigur tú. Eg ímyndi mær mínar
kenlur sum evarska smá kykt, tey eta hol á húð-
ina - skyggjandi, blásvartar klukkur, tæra mín
kropp. Óhugnaliga skundisliga. Tað skriðar
undir tunguni og longri afturi í munninum, við
vísdómsjakslarnar. Eg smakki blóð og jarn og
skordýr. Hvussu langt verður mítt lív? Tíni eygu
er úlvaeygu; fremmand og eingi svar. Tá tú fert
heim, raplar mín beinagrind - klokkan, hon er
seriumordari, hon tekur lívið av mær, av tíðini,
av nú, av tá, av kanska í morgin. Hvussu langt
verður mítt lív? Nóg langt at bíða eftir tær.
(s.30 í Vencil 14)
Stuttsøgan hjá Oddvør Johansen tykist eitt sindur melodramatisk, sjálvt um hon evnisliga bæði er nútíðarlig og veruleikakend, so veruleikakend, at hon í roynd og veru og í staklutum minnir um onkran líknandi tilburð úr okkara umhvørvi. Søgan eitur "Niður við nakkanum", hon er søgd við stórum samhuga við mannliga høvuðspersóninum, sum eftir drúgt samlív við konu og børn, gerst forelskaður í einari aðrari konu. Sjónarhornið er hansara og vit hoyra hvussu øll - eisini hansara egna familja heldur við fyrrverandi konuni, sum spreiðir lygnir um hansara beistaktigheitir. Gerandissøgur eru ikki at forsmáa, okkum tørvar tílíkar søgur, sum spegla og viðgera okkara lív, men sum skaldskapur tykist stuttsøgan heldur avmarkað.
Hvat er tað, sum ger, at Rói Patursson nú aftur letur okkum lesa tað, hann skrivar? Er tað ovurhugi og dirvi, sum kemst av varhuganum av undirgangi í løtuni í okkara landi ella er tað bara av tí, at tíð er fráliðin, at bókmentaliga trýstið er fúnað síðan 1986, tá fína yrkingarsavnið Líkasum vann norðurlendsku bókmentaheiðurslønina. Er orsøkin kanska ein kombinatión og so tað, at Rói Patursson hevur funnið nakrar originalar klisjéir, kvæði, tættir, fólkasangir, sum duga og sum skapa evnisliga frástøðu og eitt fast yrkjarafundament, sum megnar at bera perspektivflytingarnar tjúgutúsund ár aftur í søguna hjá mannaættini og heim aftur á Eystaruvág og í Sirkus av í dag? Nei, eg havi einki ánilsi av hvør orsøkin er, eri bara hjartansfegin um hesar nýggju yrkingarnar og um jólakalendarakvæðið á blogginum, og tað er mín allarstørsta vón, at hesar yrkingarnar saman við nøkrum øðrum verða givnar út sum sjálvstøðugt yrkingarsavn í nærmastu framtíð. Kundi lesarin ikki hugsað sær at lisið meira av hesum?
"So nógvar oyðandi øldir.
Nústani nú eri eg aftur af finna teg,
sum við gyltari øx og brýndum sansum
hugsaði mynstur inn í hvítar høggtenn;
sum skavaði tekin í tey minni,
sum eg dró heim av veiðiferðum.
Allar tínar eygleiðingar, alt títt handafimi,
setti tú upp á spæl uttan átuligt endamál.
Eg helt, tu aftur stóð skínandi fyri mær,
men úr øsku og ørkymlan
fari eg á rannsókn í tí forkolaðu Havnini.
Í blánanum hoyri eg børn ríða ediling og kvøða ja ja ja."
(Brot úr yrkingini Altamira á síðu 88-90 í Vencil 14)
Í tíðarritinum eru týðingar hjá Oddfríði M.Rasmussen av Ernest Hemingway, Mark Wunderlich og Naja Maria Aidt og týðing hjá Vagni Streymi av søguni What they carried hjá Vietnamveteraninum Tim o´Brien, umframt tekstir hjá Bergi Rønne Moberg, Kim Simonsen, Sólvør Patursson Niclasen og Jóanesi Nielsen.
(KP)
Posted by Listin at 3:47 PM


text:
Tórshavnar kommuna: Elspa Samuelsen hevur í dag hátíðarhildið 20 ára starvsdag sum tænnlækni á Tannlæknastovuni.
Elspa Samuelsen arbeiddi fyrst sum barnburðaravloysari í eitt ár 2000-2001 og síðani í føstum starvi frá 15. august 2002.
Elspa Samuelsen er útbúgvin tannlækni frá tannlæknaskúlanum í Århus í 1992 og starvaðist í Aalborg í nøkur ár, áðrenn hon flutti til Føroyar aftur.
Elspa er dugnaligur tannlækni. Sum persónur er hon blíð og tekur ábyrgd, har hon er. Hon er sosial og tann, sum syngur fyri, tá ið tiltøk eru. Tað sæst aftur í hennara privata lívi, har hon er virkin innan tónleikalívið í býnum. Hon spælir trombone í Havnar Hornorkestur, og er kórsangari, m.a. í Tarira og í nýggja kvinnubólkinum Silvitni. Eisini er hon limur í kirkjuráðnum í Hoyvíkar kirkju.
Vit í kommununi fegnast um trúføst starvsfólk og ynskja Elspu Samuelsen hjartaliga til lukku við starvsdegnum.
Um tú veitst okkurt, sum VP ikki veit - skriva so til vp@vp.fo


text:
Hvat kann eg klaga um?
Tú kanst ikki klaga um alt til umboðsmannin. Men tú kanst altíð venda tær til okkum, um tú hevur ein trupulleika. Um vit ikki sjálvi kunnu hjálpa tær, kunnu vit seta teg í samband við onkran annan, ið kann hjálpa.
Tú kanst til dømis klaga til umboðsmannin:
- Um skúlin ella ein annar myndugleiki ikki vil hjálpa tær ella ikki ger nóg mikið fyri at hjálpa tær.
- Um skúlin ella ein annar myndugleiki hevur tikið eina avgerð, sum tú ert ósamd/ur í ella kedd/ur av.
- Um tú býrt hjá eini fosturfamilju ella á einum stovni, og tú heldur, at tú verður skeivt viðfarin.
Tú kanst ikki klaga til umboðsmannin um:
- Ein dóm
- Ein handil
- Tíni foreldur
- Tínar vinir


text:
Grein 5, stk 2 í lógini um Búskapargrunn Føroyar er ásett at Landsbanki Føroya umsitur grunnin og ger leiðreglur fyri íløguvirksemi hjá grunninum.
Fæ grunnsins verður umsitið sambært íløguheimildini og leiðreglunum fyri íløguvirksemi, sum nevndin í landsbankanum hevur samtykt at galda fyri minstagjaldførið hjá landskassanum. Hetta til støðisfæið er komið upp á eina upphædd 800 mió. kr. ella meira. Tá verður serstøk íløguheimild og leiðreglur gjørdar fyri grunnin.
Galdandi íløguheimildin, har eisini leiðreglurnar eru í, sæst Íløgurkarmar fyri landskassans gjaldføri
Samtykt á fundi í landsbankannevndini 27. august 2018.


text:
Eiði
Eiði (danskt: Ejde) er ein bygd í Eysturoy. Eiðis kommuna fevnir um bygdirnar Eiði, Ljósá og Svínáir. Bygdirnar Eiði, Ljósá, Svínáir, Norðskáli og Oyri valdu í 1894 at fara úr felagskommuni í Eysturoynni og stovna Ejdes Sogns Kommune. Fyrsti fundur í nýggju kommununi var 1. oktober 1994. Í 1943 ynsktu bygdirnar Svínáir, Norðskáli og Oyri at fara úr Eiðis kommunu og gerast sjálvstøðug kommuna. Hetta førdi til, at Norðskáli og Oyri gjørdust sjálvstøðug kommuna í 1944, meðan Svínáir varð verandi partur av Eiðis kommunu. Í kommununi búgva 750 fólk (nov. 2019). Av hesum búgva 682 fólk á Eiði (nov. 2019). Í skúlanum á Eiði ganga uml. 72 børn. Í bygdini er kirkja (1881), prestagarður, samkomuhúsini Mizpa (salur hjá brøðrasamkomuni) og Karmel (missiónshús), eitt bygdasavn, fótbóltsvøllur við tilhoyrandi ítróttarhúsi (Hólmahúsið´), ið eisini inniheldur venjingarhøli og veitsluhøli. Við skúlan er mentanarhøll til um 100 fólk. Kampingpláss er á gamla fótbóltsvøllinum á Mølini.
Í bygdini er matvøruhandil, eitt fiskiídnaðarvirki og tvey onnur smá ídnaðarvirki umframt fleiri tænastuvirki. Til bygdina hoyra 5 størri fiskifør og fleiri smærri útróðrabátar. Flestu íbúgvarnir í Eiðis kommunu arbeiða í fiskivinnuni, antin umborð á fiskiførunum, ella á fiskavirkinum, sum er á havnaøkinum í bygdini. Meginparturin av jørðini er ogn, ið fyri tað mesta er nokkso smábýtt, so landbúnaðurin er fyrst og fremst seyðahald til húsbrúks. Einstakir størri eigarar reka vinnuligan landbúna.
Á Eiði vóru 1. des. 2017 216 húski sambært yvirlitinum hjá Posta.
Kend listafólk av Eiði eru Niels Kruse (1871 - 1953), Óli Egilstrøð (1916-1999) og Sigrun Gunnarsdóttir (f. 1950).
Myndasavn[rætta | rætta wikitekst]
Keldur[rætta | rætta wikitekst]
Ávísingar úteftir[rætta | rætta wikitekst]


text:
ABOUT
Architecture office based in the Faroe Islands
Teknistovan hevur verið ein virkin partur føroyska arkitektoniska vígvøllinum í nærum ein mansaldur, fyrst undir heitinum Fuglø Arkitektar, og seinni sum FUGLARK.
Virkisøkini og verkætlanirnar hava verið mangar hesi árini. Øll virkisárini hava vit veitt ráðgeving innan bygging og planlegging í mongum greinum, ss. innan býarplanlegging, torg og tún, skúlar og stovnar, røktarheim, íbúðarbygging o.a.
Høvuðssætið hevur øll árini verið staðsett í Klaksvík, og hevur nærumhvørvi og harðbaldna føroyska veðurlagið verið kveikjanarpallur og støðufesti í okkara verkætlanum.
Teknistovan er manna við nærløgdum og dugnaligum starvsfólki, sum við viðkomandi og miðvísum eftirútbúgvingum og jaligum hugburði, eyðmerkja verkætlanir okkara.
Tróndur Fuglø stovnaði Fuglø Arkitektar í 1978.
Í dag eiga og reka arkitektarnir Svend Sivertsen og Høgni Kastalag virki, báðir eru teir virknir í fyritøkuni. Teir eru tískil beinleiðis við í menningini av fyritøkuni, eins væl og einstøku verkætlanunum.


text:
Í farnu viku sýndi Tónleika- og Dramabreytin í 10. flokki í Fuglafjarðar skúla og skúlanum á Ziskatrøð fram sangleikin “Rok á søgusavninum”. Umleið 1850 vitjandi vóru til tær 15 sýningarnar.
Nú er avgjørt at hava tvær eykasýningar – hóskvøldið 4. og fríggjakvøldið 5.april, bæði kvøldini kl 19:30. Leikurin verður sýndur í Mentanarhúsinum í Fuglafirði.
Atgongumerki kunnu keypast/bíleggjast á Kunningarstovuni í Fuglafirði tlf 238015. Eisini ber til at ringja á tlf 225543 ella 222443 og bíleggja, tá Kunningarstovan er stongd. Avløgd atgongumerki kunnu avheintast í Mentanarhúsinum ein tíma undan sýning.
Atgongumerkini kosta 50 kr fyri børn 13 ár og yngri, og 100 kr fyri vaksin.
Eitt sindur um leikin:
Sangleikurin hevur alt tað, ið ein slíkur leikur eigur at hava: góðan tónleik, sang, sjónleik og dans, og eru tað eru næmingarnir sjálvir, ið spæla bæði tónleik og sjónleik.
”Rok á søgusavninum” er ein stuttligur og spennandi sangleikur, ið fer fram á søgusavninum í Mentavík. Fugloyar Páll, ið grundlegði savnið, var ein sannur ævintýrari og savnaði á ferðum sínum alskyns lutir. Alt frá gimsteinum til klædnapløgg til standmyndir og mangt, mangt annað. Eisini ein heilt, heilt serliga dýrabaran skatt, sum Páll fjaldi væl og virðiliga onkustaðni á savninum.
Harumframt vísir tað seg, at víðagitna hálsketan hjá Kleopatru, sum Fugloyar Páll fann við áarbakkarnar á Nilánni, hevur heilt serliga gandamegi: Hon kann vekja deyð til lívs! Og tað er júst tað, sum hendir. Standmyndirnar verða livandi, og so byrjar ein spennandi og stuttlig skattajakt. Vit hitta Cesar Augustus og Ceciliu, Kleopatru, Sigmund Brestisson, Trónd í Gøtu, Turid megineinkjuna, Eyður fyndarríku, Kaptein Svartskegg og hansara sjórænaraharkalið og mong onnur. Alt verður ein sannur ruðuleiki tá øll – hvør í sínum lagi – royna at finna tann heilt serliga og dýrabara skattin.
Tað eru lærararnir, Bárður á Lakjuni og Marjun Djurhuus, ið hava sangleikin undir hond. Leikurin er upprunaliga enskur, men er leystliga týddur og lagaður til føroysk viðurskifti. Bárður hevur gjørt orð og løg til sangirnar og lagt tónleikin til rættis, og Marjun hevur tikið sær av sjónleikinum.


text:
Tað er so stilt í nátt. Úr vindeyganum síggi eg reyða skeltið á endastatiónini. Blunkljósini á gula bussinum, sum steðgar, setir eina kvinnu av á torginum. Smáu perurnar á nakna trænum. Súkklulyktir blinka á tveimum súkklum, sum spakuliga fara framvið høga, boygda hotelbygninginum. Hoyri ljódligar røddir inn gjøgnum altíð opna vindeygað. Hoyri kvik fet eftir turrum, sløttum, breiðkaðum vegum, har dreymarnir og lívini liggja í dvala. Hárið er turt. Appilsinin er flust. Orðini standa føst í hálsinum sum naglarnir í komandi endanum. (Møðist) Guð við edd tendrar ljóðið frá fremmandleikanum fjøllini, dalarnir, vøtnini, áirnar, klettarnir, høvini, gjáirnar, urðirnar senda ígjøgnum íbornu útvørpini. Tendrar skilnaðin frá upprunanum. Tendrar teskini frá tí ótamda. Tendrar tvíningin. Tendrar vitloysið á ranguni. Gjøgnum kilometurlongu káplarnar, grivnir undir stórbýnum, stoytir hann litrar av tráan, blandaðum við morgunsamrøðum, á gáttini til morgunin. Gjøgnum veggirnar vaksa greinar við tungum, søtum fruktum, sum uttan mótstøðu detta tungar í lógvarnar. Móti múrinum standa menn á rað við rygginum til ómøguliga gerandisdagin. Yvir trøunum sveima bláar ballónir við pappírstunnum skjøldri. Gjøgnum vindeygað síggi eg eina lagnu, tvær lagnur, tríggjar lagnur, fýra lagnur, fimm lagnur endurtaka brotsgerðirnar frá í gjár. Hyacintinar í vindeygakarminum standa í fullum blóma.
(SK)


text:
Vatnsoyrar
Í 1913 søktu fimm mans í Vágum um traðir av kongsjørðini á Norðara Leiti í Miðvági. Teir vóru: Martin Nielsen – Stóri Martin, Martin Jacobsen – Lítli Martin, Dánjal Poulsen – Suðuroyar Dánjal, Sørin Nielsen og Mikkjal Joensen. Teir, ella konur teirra, vóru øll nær skyld, umframt at tey øll savnaðust í brøðrasamkomuni í Sørvági.
Í 1917 fáa teir skeyti upp á traðirnar í Vatnsoyrum; tvey kúfóður hvør. Allir búgva í Sørvági, men tað verða tó bert tríggir av teimum, sum avgerða at flyta. Mikkjal og Sørin flyta kortini ikki. Mikkjal lat sín part til Stóra Martin og Sørin, sum so hava trý kúfóður hvør. Og Sørin letur seinni sína trøð til Suðuroyar Dánjal, og til J.F. Kjølbro í Klaksvík, sum bygdi summarhús á síni trøð.
Eingin vegur
Eingin vegur var, tá teir søktu og fingu traðirnar. Fyrsta vegagerðin, Sørvág – Sandavág, byrjar í 1921 og tað er júst tað árið tann fyrsti flytur oman við familju. Vegurin úr Sørvági var komin til Vatnsoyrar í 1924, tá tann seinasti av teim fyrstu flutti. Leingi vóru bert trý sethús í bygdini.
Stóri Martin, bygdi eitt lítið fjós umleið 1918, við rúmi, sum hann húsaðist í, tá hann var har. Hann hevði tá neyt í Vatnsoyrum. Í 1921 avgerð hann at flyta oman at búgva og býr við húski sínum í einum parti av fjósinum. Hetta er fyrsta húski, ið setist á staðnum. Dagurin er 20. oktober 1921. Stóri Martin og Jacobina bygdu so og fluttu í húsini veturin 1923-24.
Í 1922 bygdu Lítli Martin og Mourentsa, og flutu inn í februar 1923.
Suðuroyar Dánjal og Bina flutu í síni hús til jólar 1924.
Einasta bygdin inni í landinum
Helst tað mest sjáldsama við Vatnsoyrum er, at hetta er einasta bygd í Føroyum, sum er langt inni í landinum. Vatnsoyramenn vóru eisini kendir fyri at dáma serliga væl at hava hestar, umframt onnur húsdjór. Áðrenn seinna heimsbardaga bygdu vatnsoyramenn íshús niðast við Sjatlá, og seldu ís til sluppirnar; teir áttu seinni eisini sjálvir sluppina “Sílið”. Í nógv ár var eingin handil í bygdini, tá gingu tey til Sørvágs at keypa, til Dánjal Nielsen fór at handla.
Skúlaskapur
Í fyrstani var eingin skúli, og í fleiri ár var bert gingið í skúla ein dag um vikuna. Skúlin var í aðrari stovuni hjá Lítla Martini. Árini 1932 – 1942 varð skúlin skipaður saman við Slættanesi við ferðalærara. Frá 1942 til 1948 var skúlagongdin í Miðvági og frá 1948 til 1961 í Sørvági, og eftir tað á Giljanesi.
Lakeside og kaminan
Í 1942 bygdu bretar ein stóran RAF-kamp norðanfyri Vatnsoyrar, har nakrir hundrað RAF hermenn hildu til. Leguna kallaðu teir, Lakeside. Vatnsoyrar varð sett at vera hernaðarøki og alt bygdafólki flutt av bygdini. Tað var eindømi í Føroyum undir krígnum. Kendasta minni í Vatnsoyrum frá krígnum er vakurt grótlaðaða “kaminan”, sum var partur av offisersmessu.
Zarepta
Í 1967 byrjaði brøðrasamkoman landsumfatandi kristiligt virksemi fyri børn og ung í Zarepta. Hetta virksemi er økt munandi og nógv er bygt út gjøgnum árini. Stóran part av árinum eru tiltøk har fyri allar aldursbólkar. Fyrsti fyristøðumaðurin var trúboðarin Brynleif Hansen.
H -vindeygað
Vatnsoyra Snikkaravirki hevur nú í nøkur áratíggju framleitt tað vælkenda H-vindeygað.
Hetta virksemi hevur havt stóran týdning fyri Vatnsoyrar og alla oynna. Tað var ein av yngru tilflytarunum, Hans Elmar Poulsen, sum í 1968 setti virki á stovn.
Tríggjar borgarstjórar
Fólkatalið í Vatnsoyrum lá niðanfyri 5% av samlaða fólkatalinum í Miðvágs kommunu. Hóast tað, so gjørdust tríggir vatnsoyramenn borgarstjórar í kommununi. Teir vóru John Poulsen, formaður 1971-74, Martin Nielsen, fm. 1985-88 og Jóannes Klein, fm. 1997-2000 og 2008, og sostatt eisini seinasti borgarstjórin í Miðvágs kommunu.


text:
Fiskivinnupolitikkurin hjá hesi landsstýrissamgonguni hevur skapt so stóra óvissu í fiskivinnuni, at reiðarí tora ikki at byggja nýggj skip, tí hvør kann byggja skip ella keypa skip, sum ikki veit, um hann sleppur at fiska og fyri hvønn prís? Eisini hjá manningunum og teirra familjum, sum hava sítt livibreyð á sjónum, er óvissan stór av verandi politikki. Tí er alneyðugt at fáa skil aftur á fiskivinnupolitikkin.
Tað er ógvuliga umráðandi, at verandi samgonguflokkar ikki sleppa at halda fram við teirra fiskivinnupolitikki eftir komandi løgtingsval, tí hann er skaðiligur fyri menningina av okkara høvuðsvinnu og harvið eisini alt samfelagið. Tí er alneyðugt, eftir komandi løgtingsval, beinanvegin at gera nakrar grundleggjandi broytingar.
Vit avtaka uppboðssøluna av veiðirættindum
Tað fyrsta, sum má gerast, er at avtaka uppboðssøluna av veiðirættindum, tí hon hevur skapt ótryggleika í vinnuni og hjá teimum manningum og teirra familjum, sum hava sítt livibreyð í fiskivinnuni – ein ótryggleika, sum ikki gagnar nøkrum. Endurnýggjan av skipaflotanum er parkerað. Støðan er so óviss, at reiðarí tora ikki at byggja nýggj skip.
Uppboðssølan hevur harumframt ført við sær at bæði skip og manningar hava fingið munandi minni úrtøku, hon hevur kostað manningum stóra niðurgongd í inntøku, og uppboðssølan hevur – saman við tilfeingisgjøldum – drenað so nógvan pening úr fiskivinnuni, at grundarlagið fyri at gera neyðugar nýíløgur verður hótt.
Tað er álvarsamt fyri samfelagið, tá høvuðsvinnan ikki endurnýggjar og moderniserar seg, men steðgar upp og missur í mun til kappingarneytarnar í grannalondunum. Tað er tað, vit í løtuni síggja tekin um við verandi fiskivinnupolitikki. Nógv nýggj skip verða bygd í okkara grannalondum, meðan vit gerast eftirbátar. Hvør kann byggja skip ella keypa skip, sum ikki veit, um hann sleppur at fiska og fyri hvønn prís?
Fiskivinnan skal hava long og trygg rættindi
Ístaðin fyri verandi ótrygga politikk skulu vit hava eina tryggaloyvisskipan til fiskivinnuna við eini rímiligari uppsagnartíð, sum byggir á søgulig rættindi, og sum er umsetilig. Fiskivinnan skal hava long og trygg rættindi, tí tryggir karmar eru fyrsta og fremsta treytin fyri, at vinnan kann savna seg um at skapa størri virðisøking og útflutningsvirði við nýhugsan, menning, nýíløgum og modernisering.
Eydnast hetta, fara vit aftur at uppliva eina fiskivinnu, sum fer at gera frambrot og mennast, sum vit sóu fyri fáum árum síðan – og vit øll fáa ágóðan av hesum. Nýggj skip eru meira effektiv, og manningarnar hava betri umstøður, tey geva reiðarum og manningum størri úrtøku, og tey hava munandi minni útlát og dálka umhvørvið minni.
Fiskivinnan er eisini familjur og børn
Ofta verður fiskivinnan umrødd, sum fevndi hon bara um skip og reiðarí, stál og fiskidagar, men her mugu vit ikki gloyma, at fiskivinnan – eins og allar aðrar vinnur – fevnir um familjur við hjúnafelaga og børnum o.s.fr.
Vit mugu ikki gloyma, at konur og menn hava bygt hús og stovnað familju í áliti á eina yrkisleið innan fiskivinnuna. Eins og øll onnur hava hesi uppiborið trygg og stabil kor. Eisini tí er neyðugt at broyta verandi kós á fiskivinnuøkinum, har størv á sjónum, sum hesar familjur liva av, í løtuni verða seld á uppboðssølu! Hetta má fáa ein enda beinanvegin.
Gongur væl hjá vinnuni, fær samfelag okkara fígging til at hjálpa teimum veiku, sjúku ella teimum sum á ein ella annan hátt hava brúk fyri hjálp.
Her vil eg fegin brúka mínar politisku royndir til at hjálpa og gera mun.
Fólkaflokkurin fer at gera alt fyri at avtaka uppboðssøluna, so skjótt sum gjørligt eftir komandi val.
Løgtingsmaður og løgtingsvalevni Fólkafloksins